
I. ВЪВЕДЕНИЕ 

Воденото от общностите местно развитие (ВОМР) е едно от средствата на европейските институции, които се използват за реализирането на политиката за сближаване. Ето защо, то може да се разглежда като инструмент на интегрирания териториален подход. Чрез това средство се подпомага процеса на целенасочено въздействие за преодоляване на социалните и икономическите различия на териториите със специфични характеристики, сериозно изостанали или изоставащи в своето балансирано развитие и насърчаване на техния устойчив растеж, отчитайки териториалните им специфики и потенциали. ВОМР, през програмния период 2014 – 2020г., е неразривно свързан с изпълнението на Стратегията 2020. 

В България реализирането на интегрирания териториален подход чрез ВОМР се прилага само за селски райони, отговарящи на спецификите и изискванията посочени в чл. 32 до 35 от Регламент 1303/2013
 - на подрегионален териториален принцип, ниво община/група от съседни общини с предвиден обхват на населението между 10 000 и 150 000 жители. В приключващия програмен период в прилагането на ВОМР се акцентира върху засилване на подкрепата за местните партньорства при подготвителните дейности, в т.ч. изграждане на капацитет, обучение и изграждане на мрежи с цел да се постигне по-добра подготовка и изпълнение на стратегиите за местно развитие). Цели се укрепване на ролята на местните инициативни групи в местното самоуправление и децентрализацията; засилване на възможността за финансиране от повече от един фонд с цел постигане на многосекторен подход при решаване на проблемите; интегриране на механизма за мониторинг и оценка в стратегиите за реализиране на подхода, за да се подобри тяхното разработване и изпълнение; поставяне на по-силен акцент върху популяризирането, за да се създаде възможност за по-голям обмен и сътрудничество между заинтересованите страни; засилване на участието на частния сектор в партньорството; увеличаване на транснационалното сътрудничество.

Планира се при програмния период 2021-2027г. ВОМР да е задължителна част от общата селскостопанска политика и референтните програмите за развитие на селските райони, които се подпомагат от Европейски земеделски фонд за развитие на селските райони (ЕЗФРСР). Нещо повече, действието му като част от интегрираното териториално развитие ще се разшири и сред другите фондове. В предложението на нов Регламент за общо приложими разпоредби за всички фондове на Европейската комисия(2018)
 подходът ВОМР е описан в чл. 25, като са запазени всичките му принципи. Самият ЕЗФРСР обаче е изваден от този регламент. Това от една страна означава, че държавите-членки могат да създадат „обща кошница“ с целенасочено финансиране за ВОМР от различните фондове и с избор на водещ фонд, различен от земеделския, но от друга, налице е риск партньорствата и работата в мрежа по подхода да останат само елемент на общата селскостопанска политика(ОСП), където е поставен по-силен акцент върху селскостопанските и екологичните въпроси и са пренебрегнати териториалните подходи и неземеделското развитие на селските райони. Така или иначе, ВОМР е припознат като най-сполучливият инструмент за устойчиво развитие, независимо дали на регионите или на селските райони и вече е елемент и от Политиката на сближаване на ЕС. Регионалното развитие и сближаване след 2020 г. има фокус върху пет инвестиционни приоритета, формулирани като пет цели:

1. По-интелигентна Европа: чрез иновации, цифровизация, икономическа промяна и подкрепа за малките и средните предприятия;

2. По-зелена и безвъглеродна Европа: чрез прилагане на Парижкото споразумение и инвестиране в енергийния преход, възобновяемите енергийни източници и борбата с изменението на климата;

3. По-добре свързана Европа: със стратегически транспортни и цифрови мрежи;

4. По-социална Европа: изпълнение на европейския стълб на социалните права и подкрепа за качествената заетост, образованието, уменията, социалното приобщаване и равния достъп до здравеопазване;

5. Европа по-близо до гражданите: подкрепа за местните стратегии за развитие и устойчивото градско развитие в ЕС.

ВОМР е част от приоритета „Европа по-близо до гражданите“. Предвижда се, той освен като подход за развитие на селските райони, да насърчава градски и регионални стратегии за интегрирано развитие. Водеща роля за разработването на стратегиите и за подбора на мерките, които да бъдат финансирани ще имат съответните градски, местни, общински или други териториални органи или организации. Градското измерение на политиката на сближаване също ще се укрепи, като 6% от помощта по линия на Европейския фонд за регионално развитие(ЕФРР) се заделят за устойчиво градско развитие и се създава нова програма за изграждане на мрежи от контакти и капацитет на градските власти - Европейската инициатива за градовете. 

В резолюция на Европейския парламент с наименование „Доклад относно бъдещето на прехраната и селското стопанство“ – 2018г. се „призовава за създаване на нов фонд за водено от общностите местно развитие(CLLD), изграден въз основа на инициативата LEADER (ЛИДЕР)
 и опита в тази област, който да бъде целево определен на 10% във всички структурни фондове за целите, определени от стратегиите, водени от местни общности, без разграничителна линия между структурните фондове, които следва да бъдат разгърнати на децентрализирана основа“. Освен това, при разпределението на фондовете се добавят и нови критерии - младежка безработица, ниски равнища на образование, изменение на климата и приемане и интегриране на мигранти, за да се отрази по-добре действителното положение по места. Подходът ВОМР е припознат и в концепцията за изграждането на т.нар. „интелигентни селища“, която се основава на политическите препоръки на Декларацията от Корк 2.0 „По-добър живот в селските райони“
.

ВОМР като етап от реализирането на друг подход – ЛИДЕР, акцентира върху развитието на селските райони и начините за решаване на проблемите им
. Той е отделна мярка от ПРСР - M19 „Подкрепа за местно развитие“
. Запазен е най-важният принцип „отдолу-нагоре", така че местните общности да формулират, избират и одобряват приоритети и стратегия за интегрирано развитие на територията. За да може да се реализират по-добре многосекторен и интегриран подход се дава възможност за избор на финансиране от един или повече фондове. Едната възможност е финансирането единствено по линия на Европейския земеделски фонд за развитие на селските райони и Европейския фонд за морско дело и рибарство. Втората възможност включва средства от повече от една програма/фонд, или т. нар многофондово (мултифондово) финансиране. При него средствата от ЕЗФРСР и ЕФМДР се допълват със средства от Европейския фонд за регионално развитие и Европейския социален фонд по мерките на ОПИК, ОПРЧР, ОПРР, ОПНОИР, ОПОС. За финансирането на четирите мерки от подхода ВОМР са заделени 131,4 млн. евро от ПРСР. По ОПИК – 26 63,5 млн., по ОПРЧР – 50 млн., по ОПОС – 19,5 млн. и 40 млн. от ОПНОИР или общо за изпълнение стратегиите на МИГ са определени 304 млн. евро.

Стратегията за воденото от общностите местно развитие(СВОМР), която действа на територията на МИГ “Павликени – Полски Тръмбеш” е насочена към цялостното развитие на територията на двете общини
. Създаването й е инициирано, в началото на 2016 година от местните общности от територията на общините Павликени и Полски Тръмбеш. Тогава, те стартират активен и дългосрочен процес по създаване на свои подходи за развитие на територията посредством прилагане на ВОМР. Първата стъпка е създаването на местно публично – частно партньорство между двете общини – Павликени и Полски Тръмбеш, представители на стопанския сектор – „Екзотика“ ЕООД гр. Павликени и „Интеграл ПТ“ ООД гр. Полски Тръмбеш, както и „Регионален фермерски съюз – Павликени“ като представител на нестопанския сектор. Целта на това действие е създаването на кандидатура на територията за кандидатстване по подмярка 19.1 „Помощ за подготвителни дейности“ по мярка 19 „Водено от общностите местно развитие“ на ПРСР 2014 – 2020.

Сдружение „МИГ „Павликени – Полски Тръмбеш” е създадено през м. януари 2017г. като резултат от изпълнение на дейности по договор № РД-50-106/17.08.2016 г. по подмярка 19.1 „Помощ за подготвителни дейности”, мярка 19 „Водено от общностите местно развитие“ от Програма за развитие на селските райони 2014 – 2020г.
 Изпълнение на дейностите по подмярката, стартира процеса по активно информиране на местната общност относно прилагането на подхода ВОМР, идентифициране на заинтересованите страни, формиране и учредяване на Местна инициативна група, проучване и анализ на общата територия за прилагане на подхода ВОМР и разработване на Стратегия за водено от общностите местно развитие. 

За катализиране на обществена активност на територията на двете общини, са реализирани над 20 информационни и консултационни събития за подготовка на Стратегия за водено общностите местно развитие. За целта са използвани разнообразни форми на информиране, обучение и консултиране на заинтересованите представители на местните общности от населените места в обхвата на МИГ, свързани с популяризиране процеса на разработка на стратегията – информационни срещи, семинари, информационни конференции и обществени обсъждания. В хода на информационните срещи, проведени в гр. Павликени, Полски Тръмбеш и село Караисен с участието на близо 70 участника, е предоставена информация за проекта по подмярка 19.1, за подхода ВОМР и за възможностите, които се предоставят за местно развитие, чрез многофондово финансиране, както и обобщена информация за реализираните дейности и напредъка в работата с отделните заинтересовани страни. 

Екипът на МИГ придобива нужния капацитет за дейността си, както и приобщава местни лидери, с подкрепата на различни информационни мероприятия посетени от множество участници. Съвместно с външни експерти са реализирани десет работни срещи, в т.ч. информационни и работни събития за консултиране на стратегията; за информиране и консултиране подготовката на многофондова стратегия и пр. Мероприятията са профилирани по отделни групи заинтересовани страни, както и по населени места - представители на селското стопанство(зеленчукопроизводители, пчелари, лозари, винопроизводители, овощари, животновъди и др.), представители на местните микропредприятия (организации в сферата на търговията, услугите, местните производства, преработвателната промишленост), за нестопанския сектор(сдружения, клубове и НПО с екологична, спортна и гражданска насоченост), само за социални организации и институции от двете общини, главно за обсъждане на мерки по ОП„РЧР”; с местната власт(представители на общините Павликени и Полски Тръмбеш) за планиране на мерки в публичния сектор; срещи с представители на малцинства и уязвими групи. МИГ реализира общи срещи за консултиране подготовката на СВОМР с представители от всяка заинтересована страна, на които са споделени изводите, приоритетите, проблемите, целите на стратегията и мерките за тяхното постигане, идентифицирани от всяка среща и е разработена обща рамка на стратегията. По време на срещите за консултиране подготовката на СВОМР са идентифицирани и обсъдени настоящите проблеми и ограничения пред територията на МИГ, както и бъдещите цели и приоритети за местно развитие, обвързани с надграждане на вече постигнатите резултати от изпълнената стратегия. Обсъдени са и критериите за финансиране на проекти към СВОМР, като според участниците от различните заинтересовани страни трябва да се осигури предимство на проекти, осигуряващи устойчиви работни места, качествена заетост, създават местни продукти и добавена стойност, разнообразяват неземеделските дейности и водят до подобряване качеството на живот. За по-широко обществено съгласуване на подготвената стратегия МИГ „Павликени – Полски Тръмбеш“ реализира обществени обсъждания.

Илюстрация 1. Карта на територията на МИГ “Павликени – Полски Тръмбеш” в контекста на административната карта на Област В. Търново

Настоящата работа е насочена към проучване на възприятията на бенефициентите към процеса на прилагане на Стратегията за ВОМР с оглед оптимизиране дейността на МИГ «Павликени - П. Тръмбеш», в т.ч. по данни от анкетно проучване с цел устойчивото развитие на територията. Това е основната цел на настоящия анализ. На следващо място ще се обосноват възможностите за развитие на чрез препоръки за действие. Работата ще отчете и по-важните резултатите при изпълнението на СВОМР.
Писменият материал е структуриран в няколко основни направления изразени в следните основни точки:

- методология, цели и принципи на изследването;

- анализ на територията на МИГ Павликени – Полски Тръмбеш;

- общ преглед на дейността на сдружение МИГ “Павликени – П. Тръмбеш”;

- изследване мнението на местната общност чрез анкетиране относно степента на информираност на местната общност за СВОМР на територията на МИГ;

- анализ на резултатите от проведеното анкетно проучване;

- изготвяне на препоръки за действие основани на направените изводи.

II. МЕТОДОЛОГИЯ, ЦЕЛИ И ПРИНЦИПИ НА ИЗСЛЕДВАНЕТО

Обект на настоящото изследване е общественото мнение, в т.ч. на бенефициентите към процеса на прилагане на Стратегията за ВОМР с оглед оптимизиране дейността на МИГ «Павликени - П. Тръмбеш». 

Те ще бъдат анализирани чрез проучване на първични и вторични източници, както и на преглед на достъпните научни изследвания, ще се направи опит да се представят измеренията на проблемите при осъществяването на дейността от общото към частното – теоретично, регионално и национално ниво като се представи в обобщен вид спецификата на всяко равнище. Предмет на проучването са възприятията на целевата група относно прилагането и администрирането на СВОМР от СНЦ„ МИГ „Павликени – Полски Тръмбеш“, за да се постигне устойчиво развитие на територията на МИГ.

Във фокуса на изследването ще попадне оценката на бенефициентите към процеса на прилагане на Стратегията за ВОМР с оглед оптимизиране дейността на МИГ «Павликени - П. Тръмбеш», в т.ч. по данни от анкетно проучване с цел устойчивото развитие на територията.

Цел на изследването са:

1. Анализ и оценка на потенциал на територията на МИГ с оглед текущото й състояние и възможностите за действие в двете общини от инициативната група.

2. Анализ на възприятията на оценката на бенефициентите към процеса на прилагане на Стратегията за ВОМР с оглед оптимизиране дейността на МИГ «Павликени - П. Тръмбеш». В резултат на направеното изследване, инициативната група ще може да приложи конкретни мерки(самостоятелно или в партньорство с общините, представители на предприемаческите среди и нестопанските организации, допринасящи за развитието в общините Павликени и П. Тръмбеш.

3. Формулиране на изводи и препоръки. Направените изводи и препоръки ще дадат обективна оценка за готовността на територията да бъде повлияна от развитието си от дейността на инициативната група, в т.ч. чрез подобряване на координацията между всички заинтересувани страни.

Задачите на настоящата работа са:

1. Да се анализират първични и вторични документални източници на информация: нормативни актове и документи с оглед извършването на оценка на територията на МИГ “Павликени – Полски Тръмбеш” с фокус развитието на сектора на услугите; преглед на справочни издания, каталози и др. източници касаещи информационното осигуряване на изследването;

2. Да се проучи и анализира научната литература свързана със изследваната тема;

3. Да се направят изводи за състоянието на изследвания проблем, в т.ч. число да се изведат препоръки за последващи действия.

Основните изследователски методи, с които ще се осъществи настоящата дипломна работа, са следните:

1. Емпиричен метод по отношение на проучване и анализиране на информационната база, която позволява изследването на избраната проблематика. Това включва запознаване с първични и вторични източници на информация; издирване на водещи научни изследвания на български и чужди изследвачи и пр.;

2. Прилагане на дедукционния, абстрактно-логическия и хронологично-проблемния методи като фундаментални изследователски техники за извличане на значими изводи;

3. Използване на комплексен метод за проучване на възприятията на бенефициентите към процеса на прилагане на СВОМР в конктекста на подобряване дейността на МИГ “Павликени – Полски Тръмбеш”.
Информационното осигуряване на работата се основа на няколко типа източници: първични, вторични и теоретични. Към първия вид са всички документи, които ще се използват: нормативни актове, статистически анкети и пр. документи касаещи регламентацията на обекта и предмета на проучването, към вторичните се отнасят различна справочна литература под формата на речници, енциклопедии, други информационни издания. Някои от документите са фундаментални, а други са със специфична насоченост и са малко известни извън тесните граници на съответните професионални колегии. Българската наука е представена с приносите на икономисти като Соня Милева, Ваня Цонкова и др. Интернет средата ще обезпечи изследването с трудове на чуждестранни представители на икономическата наука. Цитирането на тази литература ще включва добавяне на активна електронна връзка, а когато липсва възможност за позоваване на страници и др. индетификационни признаци, ще се посочва името на автора, годината на публикация и линк към видим интернет адрес, актуален към 01.06.2021г. Освен електронните ресурси, като средство за научно обезпечаване, са използвани библиотечните фондове на Университетската библиотека на ВТУ, Регионална народна библиотека “П. Р. Славейков” и др. авторитетни книгохранилища. 

Основните принципи на проучването са:

1. Равенство между половете и превенция срещу дискриминация. Анкетните карти - обект на настоящото проучване, ще бъдат разпространявани до различни представители на местната общност, без да се взема под внимание полът и/или етнически произход на анкетираните лица. Събраните данни от проведеното допитване ще бъдат обобщени и анализирани като мненията ще бъдат обсъдени равнопоставено;

2. Партньорство. Принципът на изграждане на партньорски взаимоотношения ще е основополагащ за успешното развитие на неземеделски икономически дейности на територията на МИГ „Павликени – Полски Тръмбеш“;

3. Устойчиво развитие. Настоящата работа ще има положително значение за устойчивото развитие на стопанската активност в региона, ще насърчи конкурентоспособността на местната икономика, ще засили социалното включване и сближаване, ще подобри качеството на живот на заетите в сектора;

4. Опазване на околната среда. Перспективното развитие на неземеделските икономически дейности ще е обвързано с въвеждането на мерки, опазващи околната среда.

При изготвянето на анализа ще се положат максимални усилия за постигане на пълнота на изследването. Въпреки това, сме наясно, че е непосилно и невъзможно да се обхване целия спектър от информация. Има проблеми, които ще бъдат напълно или частично решени от работата на други, които ще се посветят на изследвания с подобна проблематика. Независимо от това, считам че с тази работа се дава, макар и скромен, принос в изследваната тематика.

III. АНАЛИЗ НА ТЕРИТОРИЯТА НА

 МИГ “ПАВЛИКЕНИ – ПОЛСКИ ТРЪМБЕШ”

3.1. Анализ на природно-географските характеристики на територията на МИГ

Територията на МИГ “Павликени – Полски Тръмбеш” съвпада с административната карта на двете едноименни общини. Тя разполага с предпоставки за развитие на стопански ресурси, което определя и благоприятните перспективи пред развитието на малкия и средния бизнес в бъдеще. Стопанските ресурси са обекти и явления - природни или дело на човека, които са предпоставка за извършването на икономическа дейност. За малък и среден бизнес, обикновено се изискват малки капиталовложения и дават възможност за многократна възвращаемост. Всичко това ги прави достъпни за отделни физически лица. 

Ресурсите биват природни и антропогенни. Природните ресурси са възможностите, които предоставят природните компоненти: релеф, води, климат, растителност, животински свят. По българските земи, най-важните за развитието на стопанската активност природни ресурси са климатът и релефът. Възможностите на останалите природни компоненти дават възможност за допълнителна експлоатация, в т.ч.: растителност, животински свят, води и др. Общините Павликени и П. Тръмбеш са разположени в централната равнинна част на област Велико Търново и има на разположение богатото на биологично разнообразие средно течение на р. Янтра
. Тази даденост, обаче, към настоящия момент не е напълно оползотворена. На следващо място, в двете общини не се използват рационално възможностите на реките и язовирите за развитието на стопанска дейност. Антропогенни условия и ресурси се отнасят към всички прояви на населението от територията. Атрактивността им не се влияе от климатичните условия, което дава възможност за целогодишната им експлоатация. 

3.1.1. Географско положение и площ

Местна инициативна група “Павликени – Полски Тръмбеш” е разположена в Централна Северна България с площ 1086,342 км2 и обхваща землищата на всички населени места на общините Павликени и Полски Тръмбеш. Територията съставлява 23,31% от територията на област Велико Търново. Разположена е в две физикогеографски области на България – Средния Предбалкан и Средната Дунавска равнина. Преобладаващият релеф е хълмист и равнинен. Община Павликени е разположена в западната част на област Велико Търново. Тя заема площ от 622,690 km2, което съставлява 13,36% от територията на областта. Община Полски Тръмбеш  е разположена в североизточната част на Област Велико Търново. Тя заема територия от 463,652 km2, което съставлява 9,95% от територията на областта.

Илюстрация 1. Карта на територията на МИГ “Павликени – Полски Тръмбеш” в контекста на административната карта на Област В. Търново

Територията граничи на изток – община Стражица; на югоизток – община Горна Оряховица; на юг – община Велико Търново и община Севлиево от област Габрово; на югозапад – община Сухиндол; на северозапад – община Левски от област Плевен и община Свищов; на северизток – община Ценово от Област Русе; и Община Бяла от Област Русе. Релефът от хълмист и хълмисто равнинен.

3.1.2. Релеф

Теренът на МИГ е разположен предимно в средната част на Дунавската хълмиста равнина, както и в Средния Предбалкан. Южната и югозападната част на община Павликени попада в пределите на Средния Предбалкан, като преобладаващият релеф е хълмистият. Тук се простират части от три обособени възвишения, височини и плата. В най-южната част, в района на село Мусина, южно от река Негованка(десен приток на Росица) се простират крайните северни разклонения на Търновските височини. Северозападно от Негованка, в района на село Вишовград, в пределите на общината попадат североизточните части на платото Плужна(връх Плужна 447 m, най-високата точка на общината). Северозападно от град Павликени, в района на селата Димча, Върбовка и Бутово се простира южната част на редицата Базалтови могили, простиращи се от град Сухиндол на юг до град Свищов на север. По-известните са Чатала(284 m) при село Бутово и Камъка(374 m) при село Върбовка.Останалите 2/3 от общината попадат в южната, хълмиста част на Средната Дунавска равнина, като източно от общинския център се простира широката и равна долина на река Росица. Най-ниската точка на общината има 68 m н.в. и се намира в долината на река Студена, северно от село Караисен
.

Полскотръмбешката част на МИГ е равнинна и слабо хълмиста. Територията ѝ изцяло попада в Дунавската равнина. Източната част на общината, на изток от долината на река Янтра е заета от най-северните разклонения на ниските Драгановски височини с максимална височина от 369 m, разположена южно от село Орловец. Останалата по-голяма, западна част е заета от хълмистите южни части на Средната Дунавска равнина, като северно от село Каранци, в долината на Янтра е най-ниската точка на общината – 34 m н.в.
.

3.1.3. Климатични особености

Територията на МИГ е разположена на границата между северната и средната климатични райони на Дунавската хълмиста равнина. Климатът е умереноконтинентален, със сравнително студени зими и горещи лета. Поради голямата откритост на Дунавската равнина, през студената част от годината безпрепятствено нахлуват континентални въздушни маси от север и североизток, в следствие на което зимата е сравнително студена. В температурно отношение измерената средна температура през м. януари, който е най-студения месец в годината е около -1,8ºС. При нормално студени зими средномесечните температури максимално спадат до -14,1ºС. През студеното полугодие най-ниската измерена температура е -28ºС. Първите отрицателни температури се появяват през м. ноември и се поддържат до м. март. През месеците от юли до август средната денонощна температура на въздуха е над 23ºС и може да достигне 35ºС. Измерената средно-максимална температура през лятото достига до 29,1ºС. Пролетта - въпреки студената зима, благодарение на малката надморска височина и на бързо нарастващия ден, настъпва сравнително рано на териториите на общините Павликени и П. Тръмбеш. Средно около средата на март средната температура на почвата на дълбочина 5-10см. Се покачва над 5ºС, а в началото на април тя вече е над 10ºС. Паралелно с това бързо се повишава и температурата на въздуха. Средната денонощна температура на въздуха преминава устойчиво над 5ºС около 12 март и над 10ºС в началото на април. Средната месечна температура за централния пролетен месец април е около 12ºС. Около 20-22 от дните на април са със средноденонощна температура над 10ºС и около 8-10 над 15ºС.

Лятото е топло със средни юлски температури около 23ºС. При по-интензивни летни затопляния максималните температури достигат средно до 29,1-29,6ºС. При преобладаване на малко облачно и слънчево време в условията на слабоподвижен антициклон, температурата на въздуха може да достигне до 42,4ºС. Средно 80% от дните през летните месеци(юни, юли и август) са с максимална температура над 25ºС и през 40% над 30ºС. Зимата е най-сухият сезон, със средна сума на валежите 111мм, което е 20% от годишния валеж, което подчертава континенталния характер на климата. Първата снежна покривка обикновено се образува към средата на месец декември. В отделни изключителни години първата снежна покривка може да се образува значително по-рано-още в първата половина на ноември. Въпреки студената зима снежната покривка общо взето е нестабилна и се задържа главно през отделни периоди за няколко дни. Само в по-студени снеговити зими тя може да се задържи непрекъснато до 30 и повече дни и поради натрупването й може да надхвърли 100-120см. В нормални зими през януари средната й височина не надвишава 15-20см.

Водоизточниците на територията на МИГ са предпоставка за относително високата степен на влажност на въздуха. Минимумът на влажността е през август и е 62-63%, когато средните месечни температури на въздуха са близки до максималните и се проявява добре изразено засушаване, което възпрепятства обогатяването на въздуха с влага.

Таблица 1. Средномесечни средногодишни валежи на територията на общините Павликени, Полски Тръмбеш и Бяла

Обезпечеността с валежи е ниска, разпределена неравномерно сезонно итериториално. Средномесечната сума на валежите е 55 мм./кв.м. Най-високи стойности са отбелязани през месец юни - 78 мм./кв.м., а най-ниски през месец февруари - 22 мм./кв.м. Валежите имат предимно циклонален характер. Градушките са рядко явление.

3.1.4. Води и водни ресурси

Водите във всичките им аспекти: повърхностни, подземни, питейни и отпадъчни са съществен фактор за постигане на балансирана, качествена и устойчива среда за обитаване, труд и отдих на населението. На територията на МИГ речната мрежа е добре развита. Реките са притоци главно на р. Янтра и р. Росица. Освен от тях, територията на общините се отводнява и от по-малки реки като Студена, Елийска и др. Към водните ресурси на общините се отнасят още минералните води, подпочвените води и карстовите извори (Мусински, Каябунар и др.). От минералните извори с най-голяма значимост са тези в гр. Павликени, гр. Полски Тръмбеш, с. Обединение(общ. П. Тръмбеш) и др
. Повърхностно течащите води, са с потенциал за използване в туристически контекст.

За водните ресурси на община Павликени от особено значение е р. Росица като най- голямата река пресичаща територията на общината. Тя води началото си от извор от Централна Стара Планина, с нейните води се захранва язовир Александър Стамболийски, разположен на 20 км. от гр. Павликени. Реката навлиза в общината при с. Росица преминава през гр. Бяла черква покрай селата Михалци. Стамболово и Лесичери и напуска територията на общината при с. Дичин. Ширината на коритото достига 100м. като има слаб наклон и описва големи меандри. Дъното е покрито с пясък и дребен чакъл. В най-долното си течение склоновете на реката са полегати и ниски. Река Росица се влива в река Янтра. Средногодишният отток на реката е 2,85 куб.м./с, като разпределението през годината е неравномерно. Водите при гр. Бяла черква отговарят на водоприемник II-ра категория. Други по-големи реки в общината са реките Студена, Ломя и Елия. Те имат дъждовно-снежно подхранване. Територията на общината е прорязана от напоителни канали и изкуствени водоеми.
,

На територията на община Павликени има 32 минерални извора, но 15 от тях все още не са добре развити. Минералната вода е с доказани лечебни свойства. Има няколко хотелски комплекса, които предлагат СПА
 и балнеопроцедури. С най-голямо значение е находище на минерална вода "Павликени", гр. Павликени. Находището е включено в регистър на ресурсите на минералните води–публична общинска собственост по находища и водовземни съоръжения. Температурата на водата е 500С.

Основните водни ресурси на община Полски Тръмбеш се състоят от повърхностно течащи и подпочвени води. Основна речна артерия е река Янтра, която протича през източната част на общината от юг на север с част от долното си течение. Неин основен приток е Елийска река, на която е разположен и общинския център. По поречието на река Янтра са изградени помпени станции. Голяма част от водния баланс на общината е осигурен от не напълно проучени подпочвени води. В западната част на град Полски Тръмбеш се намира сондаж за минерални води. Изградените сгради и съоръжения на „Минерален извор и бани“ са с площ 2872 m2. 

В общината има разкрити източници на дълбоки минерални води с хипотермален произход в гр. Полски Тръмбеш и с. Обединение, където е изградена лечебна минерална баня. Температурата им се движи между 44 °C и 47 °C, а общата минерализация е 3,5–5,7г. в литър вода. Проучванията показват, че водоносният хоризонт започва от 750 m, а дебитът на минералната вода е 50 – 60л/сек. Алкалният характер на водата има престижен лечебно-профилактичен ефект и предимство за най-широкото оползотворяване. Лековитите стойности на минералната вода имат много добро проявление при редица заболявания
. Наличието на минералните водоизточници е значителен и перспективен потенциал за развитието на МИГ и общината в частност и е предпоставка за развитието на балнеоложкия туризъм в национален мащаб, както и за трансгранично сътрудничество.

3.1.5. Почви

Районът на МИГ е част от Мизийската геотектонска област. Изграден е от долнокредни (апатски) глинести мергели, оцветени в жълто или гълъбово-сивосиньо. Апатските мергелни наслаги са покрити от кватернерни алувиални или делувиални отложения, представени от глини, заглинени пясъци и чакъл с мощност около 7,0м. Почвообразуващите скали на територията са представени от льос и льосова глина. Делувиални почви покриват склоновете на височините около с. Върбовка. Те са съставени от светлокафяви до кафяви глини с чакъл, мощността им е от 2 до 6м. Алувиалният слой изгражда терасата на р. Ломя. Цялата му мощност е около 5-6м., като в горната си част е представен от кафяви до светлокафяви песъкчливи глини, на места примесени с чакъл, а в долната - от разнозърнест речен чакъл с песъклив запълнител. Върху льосът са се образували предимно черноземни почви, дълбоки с голямо почвено плодородие. Върху варовиците и пясъците са се формирали сиви горски почви, средно богати до богати, те са в границите на горски фонд - средно запасени с хумус и азот и бедни на фосфор. По поречията на реките Росица и Ломя се срещат ливадно-черноземни и алувиално-ливадни почви образувани върху речни нанос и подходящи за зеленчукопроизводството
. 

Необходимо е да се отбележи, че земите на територията на МИГ са подложени на неблагоприятни въздействия. Например, ветровата ерозия въздейства на почвите в Павликенска и Полскотръмбешка общини. Обикновено през 4-5г. - през пролетта, силни ветрове и суховеи отнасят стотици тонове плодородна почва, което довежда до намаляване на полезните свойства на земите
. На следващо място е замърсяването от човешка дейност и т.н. Независимо от негативните обстоятелства, релефът и почвено-климатичните условия в района са създали условия за естественото развитие на голям набор лечебни растения, диворастящи плодове и гъби.

3.1.6. Защитени територии

На територията на местната инициативна група са разположени няколко групи защитени територии, в т.ч. една защитена местност и природни забележителности(ПЗ). Те са намират в землището на община Павликени. На територията на двете общини, на които развива дейност МИГ са налични и защитени зони в обхвата на “Натура 2000”. На територията на община Павликени са регистрирани и три вековни дървета.

Илюстрация 2. Местоположение на защитените територии на територията на МИГ Павликени – Полски Тръмбеш

Защитените територии по смисъла на Закона за защитените територии(ЗЗТ) заемат обща площ 27,2ha. Най-често са отдалечени от населени места и устройствени зони с допустим режим на застрояване, единствено ПЗ „Пещерата“ е разположена в непосредствена близост до регулационните граници на с. Мусина, но без предвидени устройствени зони в  близост. Природна забележителност „Каньон на р. Негованка“ е разположена в границите на две общини–община Павликени и община Велико Търново. 

Природната забележителност „Каньон на р. Негованка“ е защитена територия по силата на Заповед No 880 от 25.11.1980г. на Комитета за опазване на природната среда(КОПС). Тя попада  в границите на две общини-Община Велико Търново при с. Емен и Община Павликени при с. Михалци с площ от 25, 5ha. В границите на територията ѝ попада друг защитен ареал - ПЗ „Момин скок“. Предмет на опазване в границите на защитената територия са характерните карстови образования(пещери, скални ниши и др.), със специфична растителност и животински свят в района на Средния Предбалкан.

Природна забележителност „Момин скок“ е защитената територия на основание Заповед No 3796 от 10.1965г. на Министерство на горите и горската промишленост(МГГП; ДВ, бр. 12/1966г.). Тя попада в границите на Община Павликени, землище с. Михалци и е с площ от 0,2ha. Природната забележителност представлява естествен водопад с височина на пада 4,5m, разположен на 200m надморска височина. 

Природна забележителност „Пещерата“ е защитената територия обявена със Заповед No 1799 от 30.06.1972г. на Министерство на горите и опазване на околната среда(МГОПР; ДВ, бр. 59/1972г.). Тя попада  в границите на Община Павликени при землището на с. Мусина и е с площ от 0,3ha. Предмет на опазване в границите на защитената територия е пещера и карстовия извор до нея. 

Природна забележителност „Понорите“ - защитената територия обявена със Заповед No75от 09.02.1981г. на KOПC(ДВ, бр. 20/1981г.). Тя попада в границите на Община Павликени, землище с. Мусина и е с площ от 1,0ha. Предмет на опазване в територията е карстово образувание.

Защитена местност „Комитските дупки” е защитена територия обявена като историческо място със Заповед No 158 от 04.03.1985г. на КОПС(ДВ, бр. 28/1985г.), прекатегоризирана в защитена местност със Заповед No РД-1302  от 27.12.2002г. на Министерството на околната среда и водите(МОСВ; ДВ, бр. 3/2003г.). Тя попада в границите на Община Павликени, землище с. Мусина и е с площ от 0,2ha. Предмет на опазване е територията на вековна габърова гора.

На територията на община Павликени са разположени защитени зони по смисъла на чл. 31 от Закона за биологичното разнообразие, част от Националната екологична мрежа “Натура 2000”, по Директива 92/43/ЕЕС за природните местообитания и Директива2009/147/ЕЕС за опазването на дивите птици. Общата площ на територията на защитените зони в границите на община Павликени е 2052,78 ha
. 

В землището на Община Полски Тръмбеш попадат три защитени зони. Най-значима сред тях е защитена зона „Река Янтра“. Тя включва част от територията на с. Петко Каравелово, с. Полски Сеновец, гр. Полски Тръмбеш и с. Раданово. Другите територии в обхвата на “Натура 2000” са “Студена река” и “Беленска гора”.

3.1.7. Растителен и животински свят

Растителността на територията на МИГ е горска и горско-храстова и е твърде неравномерно разположена – в северната долинно-равнинната част с малки изключения отсъства напълно, докато в южната платовидно-хълмиста съществуват широколистни горски масиви с площи до няколко хиляди декара. Основните дървесни видове са благун и цер, на по-влажните места се срещат липа и ясен, а на по-сухите – габър, глог, люляк и др. От крайречната растителност доминират върби, тополи и папур. От храстовите видове се срещат аморфа, глог, трънка, шипка, смрадлика, къпина, бъз, люляк и др. В павликенския район виреят и много тревисти растения с лечебни свойства. Някои от видовете са: жълт кантарион, пелин, мащерка, живовляк.

Най-широко разпространени рудерални видове на територията на МИГ са: като обикновен щир(Amaranthus retroflexus), хибриден щир(Amaranthus hybridus), обикновен лопен(Verbascum thapsus), полско птиче просо (Lithospermum arvense), синя метличина(Centaurea cyanus), бодлива метличина(Centaurea calcitrapa), троскот(Cynodon  dactylon), полски синап(Sinapisarvensis), синя жлъчка(Cichorium intybus), бял равнец(Achillea  millefolium), червена мъртва коприва(Lamium purpureum), обикновено безсмъртниче(Xeranthemum annuum), теснолист жиловлек(Plantago laoceolata), широколист жиловлек(Plantago major), бучиниш(Conium maculatum), тревист бъз(Sambucus ebulus), обикновена коприва(Urticadioica), и др.

Горският фонд е недостатъчен. Преобладават широколистните дървесни видове. Най-широко разпространени са церът, липата, благуна, зимния дъб, габъра, тополата и изкуствено внесените черен бор, акация, ела, орех. Разпространението на дървесната растителност е неравномерно. Тя преобладава в неподходящите за селскостопанска дейност хълмисти райони. В равнинните зони почти няма обособени горски масиви. Храстовите и тревистите растителни видове са типични за Централна северна България
.

Неголемият размер на горския фонд определя относително малкото видово разнообразие на фауната. Преобладават дребните животински видове: зайци, лалугери, мишки. Птиците са представени от над сто и осемдесет вида-диви патици, гъски, фазани, яребици, диви гълъби и гургулици, бели щъркели и други. От представителите на горските видове, на територията на общината се срещат елени, сърни, диви свине, зайци, яребици и фазани.

Във водните басейни най-често се срещат - уклейката(alburnus alburnus); белоперата кротушка(gobio albipinnatus); речно попче(neogobius fluviatilis); речният кефал(leuciscus cephalus); костурът(рerca fluviatilis); бабушката(rutilus rutilus); сребристата каракуда (carassiusgibelio); морунажът(vimba vimba); сомът(silurus glanis); щуките(esox lucius) и др.

3.1.8. Изводи

Анализът на природо-географските характеристики на територията на МИГ Павликени – Полски Тръмбеш води до извод за устойчивост на територията. Благоприятните почвено-климатични условия насърчават отглеждането на характерните за територията земеделски култури и развитието на скотовъдството. От гледна точка на даденостите в територията съществуват много подходящи условия за развитие на различни видове стопанска дейност.

3.2. Демографски и социални параметри

3.2.1. Население – общ профил
Населението на територията на МИГ според данни на НСИ
 за 2020г. е 32 791 жители или 14,27% от населението на Област В. Търново. В табличен вид е представена динамиката на населението в последните години от 2012г. до 2020г. на територията на МИГ, по общини и за цялата Великотърновска област. От данните се вижда, че тенденцията на намаляване на населението е валидна както за общините от територията на МИГ, така и за всички общини на територията на област В. Търново. Любопитна подробност е, че в община Павликени преобладава градското население, а в община Полски Тръмбеш то е по-малко спрямо селското. За съжаление, процесът на обезлюдяване на населените места, които са в обхвата на местната инициативна група е постоянен за изследвания период. Нещо повече, негативните данни са съотносими с общата демографска криза в България, която се наблюдава от началото на 90-те години на ХХвек. За анализирания период, жителите на общините Павликени и Полски Тръмбеш са намалели с повече от 8%та. Това е по-добър резултат спрямо други общини от област В. Търново, в т.ч. Златарица, Стражица и Сухиндол, но е по-лош спрямо относително по-ниския дял на свиване на общините В. Търново, Лясковец и Г. Оряховица.

Отрицателните стойности на прираста се формират както от нарастващата смъртност на населението, така и поради отрицателен механичен прираст. Населението на общините от МИГ е с висок процент на застаряване, защото над 30%-та от жителите са в пенсионна възраст. В някои села от общините е по-силно проявена диспропорцията във възрастта на населението. Там лицата на възраст над 65г. са с най-голям брой от общото население, а делът на децата до 17г. е най-малък – например Стефан Стамболово, Иванча, Каранци и др. Неблагоприятната възрастова структура е по-силно изразена в населените места с под 500 жители. Успоредно с това се наблюдава трайно обезлюдяване на малките населени места.

Таблица 2. Население на област В. Търново и общините Павликени и П. Тръмбеш за периода от 2012г. до 2020г.

	Област 
	Общо за 2020г.
	В градовете
	В селата

	и общини
	всичко
	мъже
	жени
	всичко
	мъже
	жени
	всичко
	мъже
	жени

	Велико Търново
	85484
	40639
	44845
	71948
	33925
	38023
	13536
	6714
	6822

	Велико Търново
	40751
	19616
	21135
	30459
	14544
	15915
	10292
	5072
	5220

	Горна Оряховица
	8358
	4052
	4306
	4643
	2212
	2431
	3715
	1840
	1875

	Елена
	3606
	1793
	1813
	2040
	1004
	1036
	1566
	789
	777

	Златарица
	11811
	5638
	6173
	7192
	3417
	3775
	4619
	2221
	2398

	Лясковец
	20428
	9902
	10526
	10777
	5201
	5576
	9651
	4701
	4950

	Павликени
	12363
	6069
	6294
	3810
	1895
	1915
	8553
	4174
	4379

	Полски Тръмбеш
	85484
	40639
	44845
	71948
	33925
	38023
	13536
	6714
	6822

	МИГ-общо
	32791
	15971
	16820
	14587
	7096
	7491
	18204
	8875
	9329

	Свищов
	33321
	16376
	16945
	23576
	11540
	12036
	9745
	4836
	4909

	Стражица
	11427
	5651
	5776
	4149
	2025
	2124
	7278
	3626
	3652

	Сухиндол
	2169
	1067
	1102
	1592
	777
	815
	577
	290
	287


	Област 

	Общо за 2019г.

	В градовете

	В селата


	и общини

	всичко

	мъже

	жени

	всичко

	мъже

	жени

	всичко

	мъже

	жени


	Велико Търново

	86516

	41303

	45213

	74572

	35448

	39124
	11944

	5855

	6089


	Велико Търново

	41334

	19948

	21386

	31034

	14881

	16153

	10300

	5067

	5233


	Горна Оряховица

	8389

	4059

	4330

	4745

	2263

	2482

	3644

	1796

	1848


	Елена

	3641

	1800

	1841

	2085

	1023

	1062

	1556

	777

	779


	Златарица

	11810

	5642

	6168

	7338

	3486

	3852

	4472

	2156

	2316


	Лясковец
	20605

	10027

	10578

	10900

	5279

	5621

	9705

	4748

	4957


	Павликени

	20605

	10027

	10578

	10900

	5279

	5621

	9705

	4748

	4957


	Полски Тръмбеш

	12200

	5960

	6240

	3829

	1909

	1920

	8371

	4051

	4320


	МИГ-общо

	32 805

	15987

	16818

	14729

	7188

	7541

	18076

	8799

	9277


	Свищов

	34312

	16858
	17454

	24275

	11864

	12411

	10037

	4994

	5043


	Стражица

	11561

	5733

	5828

	4165

	2039

	2126

	7396

	3694

	3702


	Сухиндол

	2200

	1071

	1129

	1595

	778

	817

	605

	293

	312



	


	Област 

	Общо за 2018г.

	В градовете

	В селата


	и общини

	всичко

	мъже

	жени

	всичко

	мъже

	жени

	всичко

	мъже

	жени

	Велико Търново

	235 708

	113 916

	121 792

	166 535

	79 968

	86 567

	69 173

	33 948

	35 225


	Велико Търново

	86 833

	41 466

	45 367

	74 721

	35 546

	39 175

	12 112

	5 920

	6 192


	Горна Оряховица

	41 966

	20 275

	21 691

	31 496

	15 137

	16 359

	10 470

	5 138

	5 332


	Елена

	8 503

	4 119
	4 384

	4 848

	2 309

	2 539

	3 655

	1 810

	1 845


	Златарица

	3 683

	1 822

	1 861

	2 067

	1 027

	1 040

	1 616

	795

	821


	Лясковец

	11 975

	5 729

	6 246

	7 445

	3 542

	3 903

	4 530

	2 187

	2 343


	Павликени

	20 926

	10 190

	10 736

	11 131

	5 389

	5 742

	9 795

	4 801

	4 994


	Полски Тръмбеш

	12 481

	6 082

	6 399

	3 905

	1 936

	1 969

	8 576

	4 146

	4 430


	МИГ-общо

	33 407

	16 272

	17 135

	15 036

	7 325

	7 711

	18 371

	8 947

	9 424


	Свищов

	35 369

	17 339

	18 030

	25 062

	12 211

	12 851

	10 307

	5 128

	5 179


	Стражица

	11 717

	5 797

	5 920

	4 237

	2 079

	2 158

	7 480

	3 718

	3 762

	Сухиндол

	2 255

	1 097

	1 158

	1 623

	792

	831

	632

	305

	327



	

	
	Общо за 2017г.
	Общо за 2016г.
	Общо за 2015г.

	Общини
	Всичко
	Градове
	Села
	Всичко
	Градове
	Села
	Всичко
	Градове
	Села

	Велико Търново
	87 111
	74 711
	12 400
	87181
	74469
	12712
	87259
	74372
	12887

	Горна Оряховица
	42 549
	31 829
	10 720
	43123
	32167
	10956
	43679
	32575
	11104

	Елена
	8 615
	4 945
	3 670
	8798
	5054
	3744
	8878
	5122
	3756

	Златарица
	3 742
	2 088
	1 654
	3799
	2101
	1698
	3841
	2105
	1736

	Лясковец
	12 189
	7 574
	4 615
	12419
	7713
	4706
	12636
	7829
	4807

	Павликени
	21 334
	11 310
	10 024
	21744
	11462
	10282
	22099
	11587
	10512

	Полски Тръмбеш
	12 787
	3 985
	8 802
	13054
	4015
	9039
	13295
	4057
	9238

	МИГ-общо
	34 121
	15295
	18 826
	34798
	15 477
	19 321
	35 394
	15 644
	19 750

	Свищов
	36 635
	26 047
	10 588
	37761
	26869
	10892
	38701
	27487
	11214


	Стражица
	11 854
	4 279
	7 575
	12006
	4322
	7684
	12174
	4346
	7828

	Сухиндол
	2 316
	1 660
	656
	2374
	1697
	677
	2444
	1735
	709

	Област В. Търново
	239 132
	168 428
	70 704
	242259
	169869
	72390


	245006


	171215


	73791




	
	Общо за 2014г.
	Общо за 2013г.
	Общо за 2012г.

	Общини
	Всичко
	Градове
	Села
	Всичко
	Градове
	Села
	Всичко
	Градове
	Села

	Велико Търново
	87771
	74818
	12953
	88278
	75167
	13111
	88286
	75082
	3827

	Горна Оряховица
	44334
	33095
	11239
	44946
	33546
	11400
	45523
	33973
	1797

	Елена
	8988
	5212
	3776
	9116
	5304
	3812
	9250
	5423
	4971

	Златарица
	3851
	2093
	1758
	3882
	2124
	1758
	3933
	2136
	10952

	Лясковец
	12664
	7891
	4773
	12890
	8025
	4865
	13068
	8097
	9751

	Павликени
	22464
	11843
	10621
	22810
	12065
	10745
	23148
	12196
	12004

	Полски Тръмбеш
	13416
	4106
	9310
	13724
	4190
	9534
	13996
	4245
	8164

	МИГ-общо
	35 880
	15 949
	19 931
	36 534
	16 255
	20 279
	37 144
	16 441
	12 8168

	Свищов
	39574
	28163
	11411
	40602
	28927
	11675
	41377
	29373
	691

	Стражица
	12331
	4386
	7945
	12444
	4372
	8072
	12539
	4375
	3827

	Сухиндол
	2389
	1720
	669
	2434
	1753
	681
	2460
	1769
	1797

	Област В. Търново
	247782


	173327


	74455


	251126


	175473


	75653


	253580
	122463
	131117


3.2.2. Mладите хора на територията на МИГ по данни от статистически източници

В общините на територията на инициативната група съществува трайно изразена тенденцията към намаляване на населението. Това положение се отразява на броя на младите хора в населените места. През последните години продължава тенденцията за намаляване раждаемостта сред общността. Някои от негативните предпоставки са свързани миграционните процеси протичащи в градовете и селата, поради различни фактори. С течението на времето броят на младите хора намалява и поради други причини: мигриране на семейства поради икономически обстоятелства, смъртност и др. Ето защо, една от основните задачи пред общността е да промени това състояния, най-вече чрез подобряване на социално- икономическата сигурност на територията.

Относителния дял на младежите в двете общини спрямо работоспособното население и това, което е излязло от активност е ниско. В община П. Тръмбеш най-младите са в размер на около 14% от общия брой на населението, подобно е и съотношението в община Павликени. Следва да се отбележи, че лицата от женски пол са повече от мъжете.

Таблица 3. Живородени деца с адресна регистрация на територията на инициативната група

	Година
	Живородени в община Павликени

	Живородени в община П. Тръмбеш

	
	всичко
	момчета
	момичета
	всичко
	момчета
	момичета

	2015г.
	173
	78
	95
	95
	51
	44

	2016г.
	158
	78
	80
	113
	63
	50

	2017г.
	173
	81
	92
	106
	66
	40

	2018г.
	160
	77
	83
	91
	44
	47

	2019г.
	160
	83
	77
	93
	44
	49

	2020г.
	144
	64
	80
	77
	37
	40


Кризата от 2020г. породена от коронавирусната пандемия увеличи икономически неактивните лица. Например, в община П. Тръмбеш средно годишната безработица е достигнала 12,39%, докато за страната е 7,36%. В първите месеци, след въвеждането на епидемичните мерки, броят на освободените от работа лица рязко нараства
. Въвеждането от страна на държавата на схеми за запазване на заетостта, обаче, позволява на работодателите да съхранят човешкия фактор и притъпява остротата на неблагоприятните стопанските ефекти породени от COVID-19. 

	Таблица 4. Общ брой лица според признак възрастова категория през 2018г.
	Община Полски Тръмбеш
	Община  Павликени

	
	всичко
	всичко

	
	12481
	20926

	Под трудоспособна възраст
	1760
	2862

	В трудоспособна възраст
	6489
	11203


	Над трудоспособна възраст
	4232
	6861


Един от ключовите фактори за предопределяне на младежката безработица е степента на придобитото образование. Данните показват, че безработицата сред младежите с висше образование е по-ниска в сравнение на тези със средно и по-ниско образование. В това отношение двете общини полагат усилия. Например, павликенци реализират проект „Аз участвам, аз съм тук!” по ОП „Наука и образование за интелигентен растеж”, BG05M20P001-3.002 „Образователна интеграция на учениците от етническите малцинства и/или търсещи или получили международна закрила“. В община П. Тръмбеш, също предприемат мерки за интегриране в икономиката на безработни млади хора. 
По данни на Министерството на образованието и науката, в община Павликени развиват дейност шест училища, в т.ч. четири основни училища, едно средно училище и една професионална гимназия. В община П. Тръмбеш образователните заведения са три, от които две основни и едно средно училище
. Следва да се отбележи. че на територията на инициативната група през последните години са закрити училища в т.ч. в с. Караисен и с. Страхилово. 

На територията на инициативната група се прилагат множество мерки за развитие на човешкия капитал. Напредъкът е виден от ежегодните доклади за изпълнение на общинските програми за развитие. В тях прилежно са отбелязани постиженията във всички области на живота. Общонационалните особености, обаче, дават отражение върху местните условия. Например, от 2019г. се наблюдават тенденции за икономическата и финансова нестабилност, която оказва въздействие върху социално-икономическите условия в двете общини, а оттам и на негативните тенденции за местната демографска обстановка.

3.2.3. Развитие на средното образование

На територията на общините Павликени и П. Тръмбеш развиват дейност три средни училища, които в перспектива биха могли да отговорят на местните нужди за образование отнесено към нуждите на предприемачеството. Това може да стане чрез по-активно изучаване на икономически, социални и управленски дисциплини.

3.2.4. Културен живот
В ареала на МИГ Павликени – Полски Тръмбеш функционират редица неправителствени организации представени най-добре от читалищните организации. Основните дейности са насочени към съхранение и развитие на културните ценности, развитие на местните традиции, развитие на спортни дейности и туризъм, прилагане на мерки, насочени към опазване на природата и заобикалящата ни околна среда. В населените места е налична добре изградена мрежа от читалища, които по Закона за народните читалища са юридически лица с нестопанска цел.

*

*
*
*

Природно-географските характеристики на общините Павликени и П. Тръмбеш дават възможност за осъществяване на разнообразни дейности. От друга страна, демографската ситуация на територията е неблагоприятна. Това се отразява и върху икономическата активност на населението, като основната е концентрирана в общинските центрове Павликени и П. Тръмбеш. Безработицата е над средната за област В. Търново, като по този начин се стимулира миграцията на хора в трудоспособна възраст извън общините, които съставляват местната инициативна група. Културната традиция в ареала на инициативната група се поддържа най-вече от читалищата, но следва да се отбележи съществения принос на общинските музеи и на пенсионерските клубове. Самобитните културни изяви се ползват с подкрепата на местните власти, което е предпоставка за продължаващо проучване, съхраняване и оползотворяване на културното наследство и природните ресурси на територията.

IV. ДЕЙНОСТТА НА СНЦ “МИГ “ПАВЛИКЕНИ – П. ТРЪМБЕШ”

4.1. Управление на СНЦ “МИГ “Павликени – П. Тръмбеш”

4.1.1. Управленски органи

СНЦ „МИГ Павликени – Полски Тръмбеш“ е неправителствена организация, която работи за реализиране на Стратегията за водено от общностите местно развитие и обхваща всички населени места от двете общини - 35 населени места, от които 3 града (Павликени, Полски Тръмбеш, Бяла Черква) и 32 села. Юридическото лице финансира проекти на територията на двете общини чрез Програма за развитие на селските райони за периода 2014-2020г., Оперативна програма „Развитие на човешките ресурси“ 2014-2020г., финансирана от Европейския социален фонд и Оперативна програма „Наука и образование за интелигентен растеж“ за периода 2014-2020г. Прилагането на мултифондовата стратегия за ВОМР стартира с подписване на Споразумение за изпълнение на стратегията № РД 50-38 от 23.04.2018 година. Изпълнението на стратегията обхваща периода от 2017 – 2020г.

Общото събрание (ОС) на сдружението се състои от 35 члена – юридически лица, представители на публичния, стопанския и нестопанския сектор. Управителния съвет (УС) се състои от 7 члена – председател, зам. председател и 5 члена. Контролния съвет (КС) се състои от 3 лица – председател и 2 члена. От създаването на сдружението, до края на 2020г. в някои от колективните органи се наблюдават персонални промени на състава. Например, в състава на Управителния съвет на Сдружението в заседание документирано в Протокол № 22 от 14.08.2020г., когато са приети заявления за прекратяване на членство в Управителния от Светлана Иванова Пенева и Румен Йорданов Тодоранов, като на техните места са приети Лора Пламенова Пенева и Димитър Дончев Донев. Други персонални промени са реализирани в контролния съвет. През август 2020г. Общото събрания на МИГ приема кандидатурите на лицата Любомир Йосифов Ламбев; Валентина Христова Пенчева; Златин Маринов Златинов. 

Резултатите от работата на колективните органи се обективизират във важни управленски решения свързани с прехвърляне на остатъчните средства по мерките от ОПРЧР от мярка в мярка, с оглед пълното им усвояване. В тази връзка се осъществява навременна комуникация с управляващия орган, за да бъде приложена точно нормативната уредба. Комуникацията с финансиращите органи е редовна и постига добри резултати с оглед ефективното и ефикасно прилагане на СВОМР на местно ниво.

4.1.2. Персонал на Местната инициативна група

Екипът по изпълнение на стратегията се състои от петима служители. В офиса на МИГ „Павликени – Полски Тръмбеш“ намиращ се в гр. Павликени на ул. „Васил Левски“ № 1г. С практическото реализиране на предмета на дейност на сдружението са ангажирани следните лица:

- Юлиян Вълчев - Изпълнителен директор

- Виолета Стефанова - експерт по прилагане на стратегията 

- Янка Петрова – счетоводител;

- Мария Маринова – технически сътрудник;

 –Мариета Атанасова – експерт по прилагане на стратегията, изнесен офис, гр. Полски Тръмбеш ул. „Черно море“ № 4. 

Работещите напълно покриват изискванията за изпълнение на трудовите си функции. Следва да се отбележи, че те изпълняват изискванията на чл.13 на Наредба № 22/14.12.2015 г. за прилагане на подмярка 19.2 „Прилагане на операции в рамките на стратегии за Водено от общностите местно развитие“.През отчетния период няма промяна в екипа на СНЦ „МИГ Павликени – Полски Тръмбеш“, което е атестат за добрата координация между членовете на колетива и работата в екип. 

4.2. Информационни дейности 

СНЦ “МИГ “Павликени – Полски Тръмбеш” популяризира своята дейност на територията на посредством информационни срещи, различни видове обучения за местни лидери, екипа и членовете на колективните органи на управление. В резултат на тези дейности, сдружението подготвя своеобразни пропагандатори на дейността, закупува рекламно пространство в местните медии, участва в различни електрони медии по актуални теми за достъпа до безвъзмездна финансова помощ, издава списание с информация за дейността на МИГ, изготвя график за отваряне на мерките, който периодично се обявява в електронна среда и на съответни места за обявления на територията. Синтезирано, през годините са организирани следните по-важните информационни мероприятия:
- Проведено е обучение на 25-26 октомври 2018г. на тема „Подготовка, разработване и управление на проекти към Стратегията за ВОМР. Проектен цикъл. Мултифондово финансиране” за местни лидери и потенциални кандидати на територията на МИГ Павликени – Полски Тръмбеш във връзка с прилагането на стратегията за местно развитие. На мероприятието присъстват 23 участника. То се реализира в сградата на Община Павликени. Обучителите са осигурени от „ЕНСИ Консулт“ ЕООД.
- Следващото обучително мероприятие е реализирано на 03 – 04 ноември 2018г. Темата е „Подготовка, разработване и управление на проекти към Стратегията за ВОМР. Проектен цикъл. Мултифондово финансиране." Целевата група са местни лидери и потенциални бенефициенти от територията на МИГ. На обучението присъстват 20 участника. Домакин на събитието е Община Полски Тръмбеш, която предостави залата на Общинския съвет. Обучителите са осигурени от „ЕНСИ Консулт“ ЕООД. 

В двете обучения вземат участие около 40 представители на микро и малки предприятия в сферата на производствата и услугите, земеделски производители, лица упражняващи занаят или свободна професия, а също така и представители на общините, кметствата, читалищата и неправителствените организации. Поради липсата на отворени мерки за кандидатстване към МИГ през 2018г. не са проведени информационни семинари за потенциални кандидати като местни лидери и членове на уязвими групи от населението.
- През периода 23.04.2018г. – 31.12.2018г. в офисите на МИГ „Павликени – Полски Тръмбеш“ са проведени 38 бр. консултации за различни потенциални бенефициенти. В хода на обученията за местни лидери и потенциални кандидати са направени консултации на участниците във връзка с конкретни казуси. В края на отчетния период е разработен бланков документ за запитвания относно разработването на проектни идеи. Целта е в перспектива да се събират данни за запитванията и интересите на кандидат бенефициентите. Следва да се отбележи, че при консултирането се отчита засилен интерес към мерките от ПРСР и ОПРЧР.

- Обучение на тема „Оценка на проектни предложения“ е реализирано в периода от 10 до 11.10.19г. То е организирано в Община П. Тръмбеш пред 15 лица. Обучителна организация е „Дичев и Ко“ ЕООД.
- Обучителното мероприятие от м. октомври 2019г. на територията на ФРГ е важен акцент в повишаване на административния капацитет на МИГ. То се реализира в дните от 14 до 18 октомври 2019г. Шест души са запознати с въпросите на „Добрите практики при прилагане на подхода ЛИДЕР/ ВОМР“. Целевата група са представители на екипа на МИГ, както и членове на КВО на МИГ „Павликени – Полски Тръмбеш“.  След завършването му се отчита подобряване на административния капацитет на сдружението и се реализира обмен на добри практики на МИГ. Обучението се реализира в гр. Нюрнберг, Германия като е посетен LAG „Region an der Romantischen strabe“. Акцент при обучението са работните срещи с представители на бизнеса и местната власт като преки участници в финансираните проекти по подхода ЛИДЕР. Обучаемите, имат възможност да възприемат директно опит от организации, които прилагат успешно подхода ЛИДЕР; обменят добри практики за прилагане на стратегиите за местно развитие на територията на МИГ; запознават се на място с реализирани добри проектни идеи; създават се професионални контакти. Важен елемент от обучението е идентифицирането на проектни идеи за транснационално сътрудничество.

В изпълнение на дейностите по прилагане на Стратегията за водено от общностите местно развитие на МИГ „Павликени – Полски Тръмбеш“ организира и провежда в периода от 01.07.2019г. до 31.12.2019 г. обучения за местни лидери и потенциални бенефициенти, както следва:

- На 16.08.19 г. – 17.08.19 г. и на 18.08.19 – 19.08.19 г. се провеждат две двудневни обучения с тема „Подготовка, разработване и управление на проекти към Стратегията за ВОМР. Проектен цикъл. Мултифондово финансиране“. Събитията се провеждат на територията на двете общини – в залата на МИГ „Павликени – Полски Тръмбеш“, гр. Павликени, както и в залата на Община П. Тръмбеш. Те се реализират от „Дичев и Ко“ ЕООД. Присъстват 14 лица в гр. Павликени и 10 лица в гр. П. Тръмбеш.
- Обучителните мероприятия продължават да се реализират през месец ноември 2019г. На 16 и 17.11.19г., както и на 23 и 24.11.19 г. се провеждат още две двудневни обучения. Темата е „Подготовка на проекти по СВОМР за мерките от ПРСР 2014-2020“. Събитията се провеждат на територията на двете общини – в залата на МИГ „Павликени – Полски Тръмбеш“, гр. Павликени, както и в залата на Община П. Тръмбеш. Те се реализират от „Дичев и Ко“ ЕООД. Присъстват 13 лица в гр. Павликени и 10 лица в гр. П. Тръмбеш.
В обученията са участват близо 50 представители на микро и малки предприятия в сферата на производствата и услугите, земеделски производители, лица упражняващи занаят или свободна професия, а също така и представители на общините, кметства, на читалищата и неправителствените организации. 

Отварянето на първите мерки за кандидатстване от СВОМР през 2019г. са съпроводени с шест еднодневни информационни срещи за поне 10 участника. Тогава отново е представена стратегията и възможностите за кандидатстване с проекти, както следва:

22.08.19 г. – Павликени

23.08.19 г. – П. Тръмбеш

04.12.19 г. – Бяла Черква

05.12.19 г. – с. Лесичери

06.12.19 г. – с. Климентово

09.12.19 г. – с. Павел

Едновременно с изнесените обучения, в периода от 01.07.2019г. до 31.12.2019г. в офисите на МИГ „Павликени – Полски Тръмбеш“ са проведени близо тридесет консултации на различни лица и организации, заявили се като потенциални бенефициенти. В процеса на обученията за местни лидери и потенциални кандидати са направени консултации на участниците във връзка с конкретни казуси. Всеки разговор се документира като консултираното лице дава данни в бланкетен документ за запитвания относно проектни иде. Събраните по този начин данни, в перспектива ще послужат за отчитане на запитванията и интересите на кандидатите за бенефициенти. Потенциалните получатели на безвъзмездна финансова помощ проявяват засилен интерес към мерките от ПРСР и ОПРЧР.

През отчетния период 01.01.2020г. – 31.12.2020г. са проведени обучения за потенциални бенефициенти, във връзка с обявен прием по мерки  за подбор на проектни предложения към Стратегия за ВОМР както следва:

- Два броя информационни срещи за представяне на процедура BG06RDNP001-19.158 за подбор на проектни предложения:
04.02.2020 г.- гр. Павликени;
05.02.2020 г. – гр. Полски Тръмбеш
- Два броя информационни срещи за представяне на процедура BG06RDNP001-19.212 за подбор на проектни предложения:
25.02.2020 г.- гр. Павликени;

26.02.2020 г.- - гр. Полски Тръмбеш;
- Два броя информационни срещи за представяне на процедура МИГ BG05M2OP001-3.023 за подбор на проектни предложения:
11.03.2020 г.- гр. Павликени;

12.03.2020 г. - гр. Полски Тръмбеш;
- Три броя информационни срещи за представяне на процедура BG06RDNP001-19.361 за подбор на проектни предложения:
01.07.2020 г. - гр. Полски Тръмбеш;
02.07.2020 г. – гр. Павликени;
03.07.2020 г. – гр. Бяла Черква;
- Два броя информационни срещи за представяне на процедура BG05M2OP001-3.023 за подбор на проектни предложения:
12.08.2020 г.- гр. Полски Тръмбеш;

13.08.2020 г.- гр. Павликени.
- Два броя информационни срещи за представяне на процедура BG06RDNP001-19.357 за подбор на проектни предложения:
01.10.2020 г. - гр. Полски Тръмбеш;

05.10.2020 г. - гр. Павликени
- Два броя информационни срещи за представяне на процедура BG06RDNP001-19.158 за подбор на проектни предложения:
06.10.2020 г. - гр. Павликени;

07.10.2020 г. - гр. Полски Тръмбеш
- Два броя информационни срещи за представяне на процедура BG06RDNP001-19.212 за подбор на проектни предложения:
13.10.2020 г. - гр. Павликени;

14.10.2020 г. - гр. Полски Тръмбеш
- Два броя информационни срещи за представяне на процедура BG06RDNP001-19.263 за подбор на проектни предложения:
03.11.2020 г. - гр. Павликени;

04.11.2020 г. - гр. Полски Тръмбеш;
- Два броя информационни срещи за представяне на процедури BG05M9OP001-1.113 ; BG05M9OP001-1.114 ; BG05M9OP001- 2.112 за подбор на проектни предложения:
- 10.11.2020 г. - гр. Павликени;

11.11.2020 г. - гр. Полски Тръмбеш;
В изброените обученията участва общо 248 представители на общините, кметства, детски градини, училища, а също така представители на читалищата и неправителствените организации и земеделски производители. Заедно с изнесените информационни срещи, в периода от 01.01.2020 до 31.12.2020 г. в офисите на МИГ Павликени – Полски Тръмбеш са проведени общо 98 бр. консултации на различни по вид потенциални бенефициенти. При тематичните мероприятия за местни лидери и потенциални кандидати са реализирани консултации на участниците във връзка с конкретни казуси. 

Информационните срещи продължават и през календарната 2021г. Видно от интернет страницата на МИГ, през настоящата година са проведени множество мероприятия по конкретни отворени процедури за предоставяне на безвъзмездна финансова помощ. До 02.03.21г. е реализирано публично обсъждане на документи за прием по процедура BG06RDNP001-19.373 „МИГ Павликени-Полски Тръмбеш” МИГ – 01 „Опазване, съхранение и валоризация на културното и природното наследство на територията на общините Павликени и Полски Тръмбеш“.

Във връзка втори прием за подбор на проектни предложения по Мярка 6.4 „Инвестиции в подкрепа на неземеделски дейности“ от стратегията за ВОМР на МИГ „Павликени – Полски Тръмбеш“, МИГ „Павликени – Полски Тръмбеш“ провежда две обучения както следва: гр. Павликени – 15.03.2021г. и гр. Полски Тръмбеш – 16.03.2021г.

4.3. Действия по обявяване на процедури за предоставяне на безвъзмездна финансова помощ и последващ прием на заявления от кандидати

През 2018г и 2019г. са извършени редица дейности свързани с изпълнение на целите на СВОМР. По-конкретно са разработени насоки за кандидатстване по следните мерки:

МИГ 4.1 „Инвестиции в земеделски стопанства”;
МИГ 7.2 „Инвестиции в създаването, подобряването или разширяването на всички видове малка по мащаби инфраструктура„;
МИГ 02 „Местни инициативи за заетост на територията на общините Павликени и Полски Тръмбеш”;

МИГ 4.2 „Инвестиции в преработка/маркетинг на селскостопански продукти“;
МИГ 7.5 „Инвестиции за публично ползване в инфраструктура за отдих, туристическа инфраструктура“;

През 2019г. са сключените първите договори за предоставяне на безвъзмездна финансова помощ:

- BG05M90P001-1.064-0001- Община Павликени - "Осигуряване на обучение и заетост на хората от уязвимите групи в община Павликени" - 02.10.2019 г.

- BG05M90P001-1.064-0002 - "ДИКЕ КОНСУЛТ" ЕООД - Местна инициатива за заетост на уязвими групи в "ДИКЕ КОНСУЛТ" ЕООД - 03.10.2019г.

- BG05M90P001-1.064-0003 - Община Полски Тръмбеш - Подобряване достъпа до заетост в община Полски Тръмбеш - 03.10.2019г.

- BG05M9OP001-2.063-0001 - Община Павликени - Създаване и развитие на Общинско социално Предприятие "Зелени системи" в община Павликени – 28.10.2019г.
- BG05M9OP001-2.063-0002 - Община Полски Тръмбеш - „Създаване на Общинско социално предприятие „Поддръжане на зелените системи на територията на община Полски Тръмбеш” - 28.10.2019г.
- BG05M9OP001-1.069-0001 - ЮНИГАЗ – ВТ ООД - Осигуряване на безопасни и здравословни условия на труд в ЮНИГАЗ-ВТ ООД"- 09.12.2019 г.

- BG05M9OP001-1.069-0007 - „Толи“ ЕООД - По – добро здраве и работоспособност на заетите лица в „Толи“ ЕООД - 19.12.2019г.
Основната част от процедурите за безвъзмездна финансова помощ са обявени през 2020г., както следва:

- Процедура BG06RDNP001-19.158 МИГ Павликени - Полски Тръмбеш: Мярка МИГ 7.2. „Инвестиции в създаването, подобряването или разширяването на всички видове малка по мащаби инфраструктура“ с бюджет 800 000,00 лв. Поканата е обявена с краен срок до 08.04.2020 г.

- Процедура BG06RDNP001-19.212 МИГ "Павликени – Полски Тръмбеш", Мярка 4.1. „Инвестиции в земеделски стопанства“ с бюджет 550 000,00 лв. Поканата е обявена с краен срок до 01.05.2020 г

- Процедура BG05M2OP001-3.023 Мярка МИГ06 „Осигуряване на достъп до качествено образование в малките населени места и в трудно достъпните райони“ с бюджет 977 000,00 лв. Крайният срок е удължен от 31.03.2020 г. до 20.04.2020 г.

- Процедура BG06RDNP001-19.263 МИГ Павликени - Полски Тръмбеш, Мярка 7.5 „Инвестиции за публично ползване в инфраструктура за отдих, туристическа инфраструктура” с бюджет 400 000,00 лв. Поканата е обявена с краен срок до 16.06.2020 г.

- Процедура BG06RDNP001-19. МИГ „Павликени – Полски Тръмбеш“, Мярка 4.2 „Инвестиции в преработка/маркетинг на селскостопански продукти“ с бюджет 350 000,00 лв. Поканата е обявена с краен срок до 17:00 часа на 01.07.2020 г.

- Процедура BG06RDNP001-19.361 МИГ Павликени – Полски Тръмбеш, Мярка 6.4 „Инвестиции в подкрепа на неземеделски дейности“ с бюджет 600 000, 00 лв. Поканата е обявена с краен срок до 17:00 часа на 15.09.2020 г.

- Процедура BG05M2OP001-3.023 Мярка МИГ06 „Осигуряване на достъп до качествено образование в малките населени места и в трудно достъпните райони“ с бюджет 661 173, 04 лв. Поканата е обявена с краен срок до 17:00 часа на 15.09.2020 г.

- Процедура BG06RDNP001-19.158 МИГ Павликени - Полски Тръмбеш: Мярка МИГ 7.2. „Инвестиции в създаването, подобряването или разширяването на всички видове малка по мащаби инфраструктура“ с бюджет 85 638,39 лв. Поканата е обявена с краен срок до 17:00 часа на 25.11.2020 г. 

- Процедура BG06RDNP001-19.357 МИГ „Павликени – Полски Тръмбеш“, Мярка 4.2 „Инвестиции в преработка/маркетинг на селскостопански продукти“ с бюджет 218 250,00 лв. Поканата е обявена с краен срок до 17:00 часа на 30.11.2020 г.

- Процедура BG06RDNP001-19.263 МИГ Павликени - Полски Тръмбеш, Мярка 7.5 „Инвестиции за публично ползване в инфраструктура за отдих, туристическа инфраструктура” с бюджет 316 855,58 лв. Поканата е обявена с краен срок до 17:00 часа на 21.12.2020 г. 

- Процедура BG05M9OP001- 2.112 МИГ Павликени-Полски Тръмбеш 05 “Насърчаване на социалното предприемачество за заетост на уязвими групи на пазара на труда“ с бюджет  269 994, 63 лв. Поканата е обявена с краен срок до 17:30 часа на 19.11.2020 г.

- Процедура BG05M9OP001-1.114 „МИГ Павликени – Полски Тръмбеш По-добро здраве и работоспособност на заетите лица в предприятията на територията на общините Павликени и Полски Тръмбеш“ с бюджет 106 962,70 лв. Поканата е обявена с краен срок до 17:30 часа на 30.11.2020 г. 

- Процедура BG05M9OP001-1.113 МИГ 02 „Местни инициативи за заетост на територията на общините Павликени и Полски Тръмбеш” с бюджет 122 822, 13 лв. Поканата е обявена с краен срок до 17:00 часа на 09.12.2020 г. 

Осъществения прием на проектни предложения даде следните резултати: 

- Мярка 4.1 „Инвестиции в земеделски стопанства“. По тази мярка първия краен срок за подаване на проектни предложения е до 17:00 часа на 01.05.2020 г. Подадените проектни предложения са 10, одобрени - 8 и отхвърлени 2. През отчетния период няма подписани договори. 

- Втори прием по Мярка 4.1 „Инвестиции в земеделски стопанства“. По тази мярка краен срок за подаване по втори прием на проектни предложения е до 17:00 часа на 25.11.2020 г. Подадените проектни предложения са 4, одобрени - 2, отхвърлено на етап АСД 1 проектно предложение и 1 проект е резерва. През отчетния период няма подписани договори. 

- Мярка МИГ 7.2. „Инвестиции в създаването, подобряването или разширяването на всички видове малка по мащаби инфраструктура“. Крайния срок за подаване на проектни предложения е до 17:00 часа на 08.04.2020 г. Подадени и одобрени са 5 проектни предложения. През отчетния период няма подписани договори.

- Мярка 7.5 „Инвестиции за публично ползване в инфраструктура за отдих, туристическа инфраструктура”. По тази мярка крайния срок за подаване на проектни предложения по първи прием е до 17:00 часа на 16.06.2020 г. Подадените проектни предложения са 2, одобрен е 1 и 1 проект е оттеглен. През отчетния период няма подписани договори.

- Мярка 4.2 „Инвестиции в преработка/маркетинг на селскостопански продукти“. По тази мярка първия краен срок за подаване на проектни предложения е до 17:00 часа на 01.07.2020г. и подадените и одобрени проекти са 2. През отчетния период няма подписани договори.

- По втори прием Мярка 4.2 „Инвестиции в преработка/маркетинг на селскостопански продукти“ крайния срок за подаване на проектни предложения е до 17:00 часа на 09.12.202г. Няма подадени проекти.

- Мярка 6.4 „Инвестиции в подкрепа на неземеделски дейности“. Крайния срок за подаване на проектни предложения по първи прием е до 17:00 часа на 15.09.2020 г. Подадените проекти са 7, а одобрените 6. Едно проектно предложение е отхвърлено. През отчетния период няма подписани договори.

- Мярка МИГ06 „Осигуряване на достъп до качествено образование в малките населени места и в трудно достъпните райони“. По тази мярка крайния срок за подаване на проектни предложения по първи прием е до 17:00 часа на 20.04.2020 г. Подаден и одобрен е 1 проект. През отчетния период се сключва 1 договор с Професионална гимназия по аграрни технологии "Цанко Церковски”

- Втори прием по мярка МИГ06 „Осигуряване на достъп до качествено образование в малките населени места и в трудно достъпните райони“ е с краен срок за подаване на проектни предложения до 17:00 часа на 15.09.2020 г.  Подадени са 4 проектни предложения. Одобрени са 3 и едно е резерва. През отчетния период няма подписани договори.

- Втори прием по Мярка МИГ 7.2. „Инвестиции в създаването, подобряването или разширяването на всички видове малка по мащаби инфраструктура“. Крайния срок за подаване на проектни предложения е до 17:00 часа на 25.11.2020г. Подадено и одобрено е 1 проектно предложение. През отчетния период няма подписани договори.

- Втори прием по Мярка 7.5 „Инвестиции за публично ползване в инфраструктура за отдих, туристическа инфраструктура”. По тази мярка крайния срок за подаване на проектни предложения по втори прием е до 17:00 часа на 21.12.2020 г. Подадените проектни предложения са 4. 

- Втори прием по Мярка МИГ 05 “Насърчаване на социалното предприемачество за заетост на уязвими групи на пазара на труда“ По тази мярка крайния срок за подаване на проектни предложения е със срок до 17:30 часа на 19.11.2020 г. Няма подадени проекти.

- Втори прием по Мярка МИГ 03 „По-добро здраве и работоспособност на заетите лица в предприятията на територията на общините Павликени и Полски Тръмбеш“. По тази мярка крайния срок за подаване на проектни предложения по втори прием е със срок до 17:30 часа на 30.11.2020 г. Подадени са 3 проектни предложения.

- Втори прием по Мярка МИГ 02 „Местни инициативи за заетост на територията на общините Павликени и Полски Тръмбеш”. Крайния срок за подаване на проектни предложения по втори прием е със срок до 17:00 часа на 09.12.2020 г. Подадено е 1 проектно предложение.

4.4. Бюджетът на СВОМР и извършените операции по разпределението му

Разпределението на средствата в бюджета на СВОМР е балансирано съобразно подкрепата на Европейските структурни и инвестиционни фондове, предоставяна за ПРСР (ЕЗФРСР), ОП РЧР (ЕСФ) и ОПНОИР(ЕСФ) по Подхода ВОМР през програмния период 2014-2020г. и е представено по мерки и програми, като произтича от установените в социално-икономическия анализ на територията нужди и потребности от концентрация на подкрепата за определени сфери на местната икономика, които ще осигурят устойчива заетост и по-добро образование, както и постигане на заложените цели в Стратегията за ВОМР. Разпределението на публичния принос в бюджета на стратегията на ВОМР на МИГ е изготвен на основата на анализите на социално-икономическото развитие на територията, както и на изявените намерения, представени на обществените обсъждания от потенциални кандидати и заинтересовани страни на територията на МИГ. Планираният финансов ресурс се обуславя от следните фактори:

 1)доколко е необходима конкретната мярка, подборът на мерките е направен в съответствие с  икономическия, човешкия и природния потенциал. 

2) доколко е налице финансов ресурс за заинтересованите страни и капацитета за прилагане на мерките.

3) доколко мерките допринасят за изпълнение на целите и приоритетите на стратегията ВОМР. 

Параметрите на финансовата помощ по всяка мярка от ПРСР са съобразени с изискванията на Наредба 22 от 14.12.2015. По отношение на мерките финансирани от ОПРЧР и ОПНОИР се прилагат условията на оперативните програми. Финансирането на стратегията се осигурява с публичен ресурс от ПРСР, ОПРЧР и ОПНОИР, който възлиза на 5 396 745,00 лв. (2 759 354,00 евро), без текущи разходи и разходи за популяризиране. Текущите разходи и тези за популяризиране са 977 800,00 лв.  

Общият планиран бюджет е разпределен по мерки, както следва: 

· за мерките по ПРСР е 2 933 745,00 лв.; 

· за мерките по  ОПРЧР е 1 486 000,00 лв.;
· за мерките по ОПНОИР е 977 000,00 лв.

Съобразно предвидения бюджет, за целия период на изпълнение на СВОМР се предвижда да бъдат финансирани 51 проекти по ПРСР и 7 проекта общо за мерките по ОПРЧР и ОПНОИР.

Таблица 5 „СВОМР в цифри – накратко“

	Стратегически цели
	Брой проекти
	БФП

(лв.)
	%

	Цел 1 
	22
	1 500 000,00
	28 %

	Цел 2
	29
	1 433 745,00
	27 %

	Цел 3
	 7
	2 463 000,00
	45 %

	Общо:
	 
	5 396 745,00
	100 %


В табличен вид, до края на 2020г. е свършено следното, с оглед заложените в СВОМР индикатори при прилагането на мерките й за периода 2017-2023 г. 

	Таблица 6 Индикатори по отношение на цялостното прилагане на СВОМР

	Вид
	Индикатор
	Мерна единица
	Цел до края на стратегията
	Постигнато в рамките на периода на МО

	Изходен
	Брой проекти, финансирани по СМР:
	
	Публичен принос
	

	
	Брой подадени заявления за подпомагане по мерките от ПРСР
	Брой
	35
	26

	
	Брой подадени заявления за подпомагане по мерките от ОП»РЧР»
	Брой
	5
	21

	
	Брой подадени заявления за подпомагане по мерките от ОПНОИР
	Брой
	2
	5

	
	Брой на одобрените заявения по ПРСР
	Брой
	100 %
	22

	
	Брой на одобрените заявения по ОП“РЧР“
	Брой
	5
	18

	
	Брой на одобрените заявения по ОПНОИР
	Брой
	2
	5

	
	Брой на одобрените заявления по всички фондове в Стратегията 
	Брой
	42
	45

	
	Стойност на одобрените заявления на база публичен принос
	лв.
	5 396 745
	3 628 761,43

	
	Брой на сключените договори
	Брой
	42
	26

	
	Брой на подадените искания за плащане
	Брой
	42
	8

	
	Стойност на одобрените искания за плащане
	Лв.
	5 396 745
	60 000 лв. 

	
	Брой на успешно приключилите проекти
	% 
	100 %
	0

	
	Брой бенефициенти, подпомогнати по СМР
	Брой
	42
	44

	
	Дял на постъпилите заявления на млади хора (до 40 г.) и жени
	%
	50 %
	11,11

	
	Дял на постъпилите заявления в полза на уязвими групи 
	%
	30 %
	64,7

	
	Брой проектни предложения, консултирани от МИГ
	Брой
	90 бр.
	117

	
	Брой информационни дейности/ събития за оживяване на територията, проведени от МИГ
	Брой
	60
	48

	Резултат
	Създадени работни места по проекти със средства от ПРСР
	Брой
	Минимум 60
	26,5 

	
	Създадени работни места по проекти със средства от ОП“РЧР“
	Брой
	Минимум 80
	41

	
	Минимален общ брой създадени нови работни места по Стратегията: 
	Брой
	140
	67

	
	Минимум осигурени работни места за представителите на уязвимите групи
	%
	40
	39,02

	
	Проекти в Стратегията, приложили иновативни елементи/дейности 
	%
	60 %
	11,9

	
	Брой създадени продукти с добавена стойност
	Брой
	30
	2

	
	Дял от населението на територията, обхванато от проекти
	%
	30 %
	100

	
	Дял от населението на територията, което се ползва от реализирните проекти
	%
	60 %
	100


Изпълнението на заложените в СВОМР на МИГ «Павликени – Полски Тръмбеш» дейности се извършва при спазване на графика и добросъвестна работа от страна на управленските органи и работещите в сдружението. По този начин, се очаква активизиране на лица и организации действащи на територията с цел реализиране на проекти по стратегията и динамично участие на местното население във всички процеси на местно развитие. Не на последно място, така постоянно се промотират предимствата на територията и се предприемат мерки за преодоляване на констатираните недостатъци при развитието на общността

В рамките на оценявания период, екипът на МИГ «Павликени – Полски Тръмбеш» изпълнява всяка дейност, която е заложена в рамките на стратегията. Организацията прилага комплексен подход при изпълнението на СВОМР. Причината за това е разбирането, че заложените цели в стратегията не са статична даденост и следва да се реализират в динамична външна среда при която съществуващите фактори се изменят и се появяват нови.

Територията на МИГ напълно е включена в дейността на сдружението. Това става чрез различни канали за пренос на информация: информациони срещи, медийни публикации, включване на местните лидери като пропагандатори-добровилци и пр. се достига до всички лица на територията на общините Павликени и Полски Тръмбеш. Широтата на информационните мероприятия катализират провеждането на допълнителни консултации в офисите на МИГ. По този начин е предоставена директна информация на повече от 120 лица представители на НПО, читалища, земеделски производители, преработватели и др.. 

МИГ «Павликени – Полски Тръмбеш» успява да популяризира дейността си чрез 34 бр. информационни срещи, 11 обучения за местни лидери и 3 обучение за екипа и членовете на колективния върховен орган. Допълнително е ангажирано рекламно място в регионални печатни медии, членове на екипа участват с експертни мнения в различни предавания на електронните медии, Сдружението издава собствено списание, където широката общественост се запознава с резултатите от дейността, публикуват се графиците за реализиране на отделните мерки и пр. 

Приложение на СВОМР е резултат от балансиране между конкретните потребности и специфики на територията. Разпределението на средствата е съобразно подкрепата на Европейските структурни и инвестиционни фондове, предоставяна за ПРСР(ЕЗФРСР), ОПРЧР(ЕСФ) и ОПНОИР(ЕСФ) по Подхода ВОМР през програмния период 2014-2020г. То е представено по мерки и програми, като произтича от установените в социално-икономическия анализ на територията нужди и потребности от концентрация на подкрепата за определени сфери на местната икономика, които ще осигурят устойчива заетост и по-добро образование, както и постигане на заложените цели в Стратегията за ВОМР. По този начин са ще се реализират 11 мерки от ПРСР 2014-2020 г. (ЕЗФРСР), ОПОС (ЕФРР), ОПНОИР (ЕФРР), ОПРЧР (ЕСФ).

V. НАГЛАСИ НА БЕНЕФИЦИЕНТИТЕ КЪМ ПРОЦЕСА НА ПРИЛАГАНЕ НА СТРАТЕГИЯТА ЗА ВОМР С ОГЛЕД ОПТИМИЗИРАНЕ ДЕЙНОСТТА НА 

МИГ „ПАВЛИКЕНИ - П. ТРЪМБЕШ“

 (АНКЕТНО ПРОУЧВАНЕ)

Анкетното проучване е извършено през м. юни 2021г. и има за цел да установи нагласите на местната общност относно прилагането на СВОМР на територията на инициативната група. Удовлетвореността на местното население е една от най-важните точки за оценка на успеха на стратегията. Тя, обаче, трудно подлежи на измерване като това обикновено става след приключване на програмния период с различни количествени показатели –каква част от населението е станало част от целевата група на реализираните договори за безвъзмездна финансова помощ; кои уязвими групи са получили подкрепа; в каква степен е повишен местният капацитет и пр. Следва да се отчете, че често участниците са подложени на най-различни въздействия, включително такива от други програми, осъществяване на определени регионални и общински политики и т.н. освен СВОМР. Това навежда на субективност при даването оценки, което може да се преодолее с представително проучване. Настоящата анкета няма претенцията за оценка на въздействието. Тя носи информация за моментните нагласи и цели да ориентира екипа на МИГ в какво отношение може да подобри работата си сред местната общност.

При изготвянето на тази част от анализа ще се направи опит за проучване на процеси и явления, при които има точно определена причинно-следствена връзка. За целта, посредством анкетно проучване, ще се реализира изследване на представителната извадка ог лица живеещи на територията на МИГ „Павликени – П. Тръмбеш“. Основната цел на допитването е да се изследват нагласите на бенефициентите към процеса на прилагане на СВОМР с оглед оптимизиране дейността на МИГ „Павликени - П. Тръмбеш“.

Контингентът на настоящото изследване обхваща общо 120 души. Времето на извършване на анкетното проучване ще обхваща периода от 2 до 9 юни 2021г. Въпросниците са разпространени по населените места на територията на МИГ, с приоритет към населените места от селски тип.

Организацията на изследването премина през следните етапи:

1. Подготвителен етап. Той включва разработване на проект на анкета на база запознаване със съществуващата нормативна регламентация; Планиране на действията по провеждане на допитването; Организиране на изследването на терен;

2. Етап на оперативна работа. При него се реализира допитването и събирането на първичната информация. Попълнените анкетни карти се въвеждат в таблица с цел компютърна обработка на резултатите;

3. Заключителен етап. Резултатите се обработват софтуерно, след което се анализират, за да се изготвят препоръки за действие
. 

За изпълнение на поставените задачи ще се използват анкетен и статистически методи на проучване. С последните ще се извърши обработка на резултатите от анкетата – прилагане на процедури на описателна статистика за класификация на данните, построяване на разпределение на честотите, изявяване на централната тенденция. В резултат ще се изготвят таблици и диаграми за резултатите от въпросника. Тълкуването на резултатите ще се извърши по всеки от въпросите по отделно и в съвкупност, за да се представи по-добре гледната точка на изследваната група
;

Настоящото проучване ще изследва и анализира мнението на широк кръг участници от местната общественост и бизнеса, с очакване да се получи обективно мнение относно текущото състояние и възможностите за развитие на процеса по прилагане на СВОМР с оглед оптимизиране дейността на МИГ „Павликени - П. Тръмбеш“. Обобщаването на резултатите от анкетното проучване с местната общност, доведе до събирането на ценни данни, на база на които се потвърждават намеренията и очакванията на обществеността за подобряването на заобикалящата среда чрез СВОМР. 

Формулярът е изготвен за проследяване мнението на местната общественост във връзка с осъществяване на проучване и анализ на възприятията на бенефициентите към процеса на прилагане на Стратегията за ВОМР с оглед оптимизиране дейността на МИГ „Павликени - П. Тръмбеш“. Анкетната карта е предназначена единствено за статистически цели. Информацията се регистрира чрез пряко интервюиране на представители на целевата групи, живеещи на територията на общините Павликени и П. Тръмбеш. Този метод за събиране на информация е предпочетен, защото осигурява по-голям брой съгласия за участие в проучването; дава възможност за проследяване на реакциите на респондентите и се получава се допълнителна информация с разговор; дава се възможност на интервюирания да задава разясняващи въпроси на анкетьорите. Въпросникът е проектиран в 22 въпроса като е дадена възможност за множествен избор при отговорите и е предвидена възможност за свободен отговор в някои случаи.

На въпросите отговори дадоха 120 души, живеещи и работещи на територията на населените места в общините Павликени и П. Тръмбеш, в т.ч. трима жители на градовете. Извадката възпроизвежда социално-демографската структура на населението от населените места по пол, възраст и социално-икономическа активност. Следва да се има предвид, че на територията на общините има три града: Павликени, П. Тръмбеш и Бяла черква, както и тридесет и две села. Населените места от градски тип не са големи, например Бяла Черка е с население от 1 656 души, П. Тръмбеш е населен 3 810 души като Павликени също е с под 10 000 жители по данни на НСИ за 2020г. Водеща роля в икономиката на общините имат преработвателната промишленост, селското стопанство и търговията като най-много заети са в секторите услуги и земеделие. Ето защо, в стопански план, не се наблюдават съществени различия между селата и градовете на територията на МИГ с уточнението, че индустриалния потенциал на територията най-вече е съсредоточен в градските центрове.

В попълването на формуляра за представители на местната общественост е спазено процентното съотношение между населението на двете общини, т.е. отговорите от страна на Община Павликени в количествено отношение са 62%-та, а тези от Община П. Тръмбеш са 38%-та. От тях 40 %-та мъже и 60%-та жени, което показва по-активно участие в анкетирането на мъже. От събраните данни е видно, че на възраст от 18 до 65г. са 100%-та от запитаните. По отношение на типа на професионална ангажираност на анкетираните - най-голямата част са наети лица в предприятие - (78,4%), следвани от лица със самостоятелна заетост или предприемачи. Останалите участници в анкетирането са учащи или пенсионери, общо(7,50%). Жителите на населените места от селски тип са 90, а на градовете 30. Огромната част от анкетираните са със средно общообразователно, техническо или по-високо образование, само 14%-та са със основно. По отношение на доходите, само две лица са посочили доходи между 1000 и 2000лв., всички останали са заявили доход под 1000лв.

Въвеждащия въпрос към анкетираните събира данни за колко души е известно, че на територията на общините Павликени и П. Тръмбеш се реализира СВОМР. Резултатите показват, че на всички анкетирани е известно изпълнението на стратегията на територията на инициативната група. Вероятно, това се дължи на големия брой анкетирани, които пряко са участвали в информационни мероприятия на МИГ, в т.ч. чрез медийните кампании за популяризиране на мерките от стратегията. Данните навеждат за широка дейност на екипа на инициативната група за информиране на местната общност по отношение на възможностите за финансиране на проекти, които са създадени. Отговорите на анкетираните, с голяма сигурност навеждат, че СНЦ е добре разпознаваемо сред местната общественост.

Отговорите на въпросът дали запитаните познават приоритетите на СВОМР са логично продължение на данните от първото питане. 47% от респондентите твърдят, че са добре запознати, а други 38% са на мнение, че са им необходими допълнителни знания. Пренебрежим брой – 5%, твърдят, че не са запознати, а всички останали имат желание да потърсят съответната информация. Отговорите на въпроса сочат за много висок дял на запознатите с приоритети на стратегията. 

Анкетираните оценяват високо достъпът до информационните услуги на МИГ. На всички запитани е известна тази функция на сдружението, като в свободен разговор споделят, че са били потребители или знаят, къде се предоставя. Някои от лицата споделят, че биха желали по-чести обучителни мероприятия в най-малките населени места в обхвата на инициативната група, тъй като се чувстват по-ограничени в достъпа си, в т.ч. заради необходимостта да пътуват до други селища. Други предпочитат да се увеличи обема на информационните дни, въобще и разпространяваните материали чрез местните медии.

Степента на информираност на анкетираните е много добра по отношение стартираните процедури за прием на проектни предложение. Едва 8%-та не са наясно кога се обявяват съответните покани до евентуалните бенефициенти. За намаляване на този процент е необходимо при провеждане на бъдещи информационни кампании от МИГ, да се демонстрира нагледно пред целевата група източниците и начинът за достъп до информация в интернет пространството. В тази връзка може в електронната страница на инициативната група да се указват линкове към свързани страници, които съдържат подробна информация за отворени приеми, подготовката, етапите на оценка на проектните предложения и отчетеното изпълнение, в т.ч. ИСУН.

Повече от половината запитани приемат, че наличието на финансирана стратегия за ВОМР на територията на МИГ „Павликени- П. Тръмбеш“ ще улесни достъпа до безвъзмездно финансиране на тяхната дейност. Този резултат поставя сериозни отговорности пред работата на инициативната група при изпълнението на СВОМР, в този и следващия програмен период. Това е така, защото, много от заинтересуваните лица демонстрират високо доверие към стратегията и администриращата я организация, което означава очакване за положителни резултати и подкрепа от страна на сдружението.

Дейността на МИГ „Павликени – Полски Тръмбеш“, свързана с прилагане на Стратегията за ВОМР, получава одобрението на запитаните. Нагласите на респондентите са положителни. Явно хората, които познават стратегията са запознати с възможностите за кандидатстване по различните мерки на оперативните програми и мерките от ПРСР са отговорили в позитивен контекст. Добре осведомените са в по-голяма степен подготвени да разработят проектна идея. Ето защо, екипът на сдружението следва да работи активно с подготвените хора от местната общност, в посока провокиране желание за кандидатстване с проекти по мерките от многофондовата стратегия. По отношение на малкия процент с песимистична нагласа, следва да се предприемат мерки за включването им в информационните мероприятия на МИГ, в т.ч. различни обществени обсъждания.

Отговорите са позитивни на въпроса свързан с подобряването на администрирането на СВОМР от МИГ. Те са свързани с подготовката на проектите: 33% желаят общността да се стимулира да кандидатства с проектни идеи; други 27% предпочитат да се засили информационната функция; след това запитаните виждат необходимост допълнително да се популяризират мерки, които имат предимно социален ефект. При всички случаи е препоръчително екипът да работи в посока повишаване на информираността на целевата група в това отношение.

От въпроси №№ 9 и 10 може да се заключи, че всеки, който иска да получи информация е получил достъп до нея, като е посетил офиса, някое от информационните събития или интернет страницата на местната инициативна група. Ето защо, жителите на територията демонстрират добра познаваемост на мерките, включени в Стратегията за водено от общностите местно развитие на МИГ „Павликени – П. Тръмбеш“. Относително балансираното познаване на отделните процедури за безвъзмездна финансова помощ относими най-общо към модернизацията на земеделието, цялостното развитие на икономиката, опазването на околната среда и подобряване на инфраструктурата навежда за балансираното разпределение на приоритетите на стратегията. Всеки участник от местната общност намира важните за него неща, като оценява и тези, които са важни за другите и за цялата общност, осъзнава се и ползата от действия чрез партньорство на интересите, а не чрез противопоставянето им един на друг. Промяната на модела на мислене към възможността да се действа заедно с оглед постигане на ползи за всички е предизвикателство за прилагането на СВОМР.

= 1)Mspka MUT 03 ,Mo-A06p0 3Apase 1 paGoTOCNOCOGHOCT Ha 3a€TUTe MU B MPLANPUATUATA Ha
TepuTOpuATa Ha OBLMHMTe MaeAukenn u Monckn TpbmbeL”




Въпрос № 11 е свързан с персоналната полза, която анкетираните усещат, че трябва да получат от екипа на сдружението. 41% изразяват мнение, че трябва да има повече индивидуални разговори посредством консултиране. Други 28% предпочитат колективни мероприятия - работни срещи, обучения, семинари, конференции, за да повишат информираността си за сферите, в които работят, дори без да реализират проекти. Едва 10% са пожелали информиране чрез медийни канали. Този въпрос, отново илюстрира как в много случаи спомагателните дейности (популяризиране, създаване на взаимодействия, повишаване на местния капацитет) се оказват по-важни, отколкото отварянето на мерките.

Технологията на вземане на решения в сдружението не представлява интерес за анкетираните. Вероятната причина за това обстоятелство, е че управленските технологии, по които работи екипът са прозрачни и ясни. 44% отново посочват консултациите с потенциалните бенефициенти като недостатъчни. Тук трябва да се каже, че недоволни в това отношение винаги ще има. Причините често са субективни. Например, проектното предложение не покрива критериите, но кандидатът приема, че не са е обяснена достатъчно добре процедурата. Ето защо, при финалната оценка за прилагането на ВОМР са въведени количествени показатели – брой консултации и срещи спрямо броя реализирани проекти. Този критерий следва да игнорира субективния фактор, който се установява дори при представителни допитвания и не е относим към постигнатите резултати. Не на последно място, около тридесет процента считат, че инициативната група следва да бъде по-активна сред общността чрез включване в различни инициативи.

Като заплаха за неуспех при цялостната реализация на стратегията, местните хора виждат постоянни промени на правилата на ниво централна администрация(36%), както и забавянето на плащанията от съответните управляващи органи (15%). Анкетираните не виждат в екипа на сдружението пречка, която да препятства приема и администрирането на проектните предложения. Забелязват се опасения, че броя на евентуалните бенефициенти може да не е висок(23%), като и липса на средства за собствено участие (48%) - неща, което нямат обективно обяснение, а по-скоро се свързани с текущи колебания при държавното управление и мерките свързани с здравната пандемия.

VI. ИЗВОДИ И ПРЕПОРЪКИ

СВОМР, която се изпълнява от МИГ „Павликени – П. Тръмбеш“ съответства на целите, които са вдъхновени от донорските програми. При разработването й са въведени трите стълба на устойчивото развитие – икономика, околна среда и социално развитие. Ето защо е налична добра свързаност между идентифицираните проблеми и потенциала на територията и заложените в стратегията цели, както и между целите и мерките, с които е предвидено постигането на целите. Бюджетът също е балансирано разпределен.

По отношение на изпълнението на СВОМР се наблюдава преизпълнение на заложените индикатори, в т.ч. осъществени са приеми на проектни предложения, договорирани са средства, бенефициентите са получили плащания и са отчели дейността си. При кандидатстването най-активни са стопанският и публичният сектор, докато нестопанския следва да се активизира. По отношение реализацията на целите на самата стратегия, напредък има по всички приоритети. Напълно се спазват хоризонталните принципи, в т.ч. този за равните възможности. 

Популяризирането на СВОМР също е на повече от добро ниво. Проведени са множество срещи, обсъждания и консултации и очевидно резултатът е силна мобилизация на общността с оглед постигнатите количествени показатели при кандидатстването по отделните мерки. Анкетното проучване дава надеждни данни, че местната обществено познава стратегията, както и че тя отговаря на техните интереси. Следователно МИГ е положил резултатни усилия при информирането на потенциалните бенефициенти. 

Екипът на МИГ притежава добър административен капацитет. Изготвените процедури за кандидатстване отговарят на условията, сформират се ефективни комисии за оценка на подадените предложения. Повишаването на подготвеността се осъществява чрез участие в обучения, семинари, обмяна на опит с МИГ, различни административни структури и самоподготовка. Установени са добри контакти с местната администрация. Местната общност демонстрира предприемачески потенциал, доколкото декларира готовност да работи за повишаване на конкурентоспособността чрез бизнес начинания.

В бъдещата си работа инициативната група, следва да направи преглед на индикативните си графици, с оглед пълното оползотворяване на бюджета на сдружението. Времето до края на програмния период е кратко за изпълнението на договорите за безвъзмездна финансова помощ. Не на последно място, различни обстоятелства могат да забавят изпълнението на отделните мерки, в т.ч. пандемичната ситуация, политически сътресения и др. 

На следващо място, МИГ „Павликени – П. Тръмбеш“ може да открие резерви в подобряване на сътрудничеството си с местните медии. Например, може да се активизира организирането на пресконференции, участия и интервюта на представители на инициативната група и бенефициенти. Кампаниите трябва да обхващат не само дейностите на МИГ, но и СВОМР като подход: преимущества му за местното развитие; възможностите му за овластяване на населението и т.н.  

Екипът на МИГ следва да организира дискусии по различни теми свързани с прилагането на подхода ВОМР, като модул от информационните срещи. Такива теми от особена важност са приоритетите на бъдещото развитие на общините, взаимодействието между граждани и местна власт, набелязване на местни проблеми и начини на решаването им. Дискусии са необходими и за да се преодолеят негативните нагласи към теми като равенство между половете, опазване на околната среда, интегриране на маргинализирани групите. МИГ може да организира обществени дискусии, извън регулярните срещи, взаимодействайки с общините, НПО, както и да бъде гост на такива разговори. 

На следващо място, МИГ „Павликени – П. Тръмбеш“ може да е домакин на специализирани обучения и семинари свързани с повишаване на предприемаческата култура и активност. По този начин могат да се мотивират микро и малки предприятия, както и начинаещи предприемачи. Нивото на предприемаческа активност не е високо в малките населени места, както и сред земеделските производители. Това е пречка за развитието на селските райони. Специализирани обучения са нужни за представяне на новите технологии и научните постижения в селското стопанство, перманентно развиващите се пазарни изисквания и т.н.

Екипът на инициативната група следва да бъде още по-активен и близо до общността. Например, членовете на сдружението следва да гостуват по-често при провеждането на инициативи на местни неправителствени организации, да участват в събития организирани от местните културни институции, да изразява мнения при регионални и национални срещи по образователни или социални инициативи. МИГ няма пречка да е посредник в разрешаването на проблеми свързани с уязвимите обществени групи чрез мерките на СВОМР. Известни са добри практики на местни инициативни групи от други страни в ЕС, които поръчват научни изследвания и доклади, водят авторски предавания по местните медии, често катализират приемането на местни поднормативни актове. 

Не на последно място, сдружението може стимулира изграждането на неформални мрежи за сътрудничество, чрез които се реализират някои от дейностите по изпълнение на стратегията, в т.ч. взаимодействие с образователни и научни институции, социални домове, екологични организации, организации на хора с увреждания и пр. организационни форми. Добра практика е МИГ да прави регулярни срещи на представители на евентуални бенефициенти за обмяна на знания и опит. Отделно от това, при популяризиране на дейността, няма пречка да се организират дни на отворените врати в различни предприятия, където евентуални кандидати по различните програми, могат да се запознават с резултатите от реализирането на дадена проектна идея. В този смисъл е важна комуникацията с организации, които са създадени по инициатива на предприемачи. 

*
*

*

Анализът на събраните данни при изготвянето на настоящото проучване даде възможност да се направят изводи и препоръки с оглед оптимизирането на дейността на МИГ „Павликени – П. Тръмбеш“ в контекста на прилагането на СВОМР. В тази връзка са изготвени препоръки за действие, с оглед комплексното прилагане на подхода ВОМР. Екипът на МИГ е успял да изгради добре функционираща организация, която работи в полза на местната общност. Това гарантира цялостното изпълнение на дейностите заложени в СВОМР. 

VI. ПРИЛОЖЕНИE
“Въпросник за анкетно проучване”

	Възприятия на бенефициентите към процеса на прилагане на Стратегията за ВОМР с оглед оптимизиране дейността на МИГ „Павликени - П. Тръмбеш“

	Част 1
	ОБЩО:

	1. Знаете ли, че във Вашата община се реализира Стратегия за водено от общностите местно развитие(СВОМР)?
	

	А) Да
	

	Б) Не
	

	2. Познавате ли приоритетите на СВОМР?

	А) Запознат съм
	

	Б) Частично съм запознат
	

	В) Не съм запознат
	

	Г) Търся информация
	

	3. Как оценявате достъпа до информационни услуги от МИГ за лицата в населеното място, с което сте най-свързан?
	

	А) Достъпът е удовлетворителен
	

	Б)Следва да се предоставят с по-голяма честота
	

	В) Достъпът е ограничен
	

	Г) Тази услуга отстъпва на предлагането в общинския център
	

	Д) Не се предоставят
	

	4. Достъпна ли е информацията за дейността на МИГ, свързана с прилагане на Стратегията?
	

	А) Да
	

	Б) Необходима е по-подробна информация
	

	В) Не
	

	Г)Не мога да преценя
	

	5. Знаете ли кога МИГ обявява  покани за прием на проектни предложения по мерките от СВОМР?
	

	А) Да
	

	Б) Не
	

	В) Търся информация
	

	Г) Следя местните медии за обявления
	

	Д)Образователни (детска градина, училище, курсове)
	

	6. Финансовата подкрепа от СВОМР улеснява ли достъпа до безвъзмездно подпомагане за Вашата дейност?
	

	А) Да, напълно
	

	Б) Да, донякъде
	

	В) Не
	

	Г)  Не мога да преценя
	

	7. Одобрявате ли дейността на МИГ по прилагане на СВОМР?

	А) Да, напълно
	

	Б)Да, но може и по-добре
	

	В) Не
	

	Г) Не мога да преценя
	

	8. Какво искате да се подобри при администрирането на СВОМР от МИГ?
	

	А) Засилване на информационната функция
	

	Б) Стимулиране на общността да кандидатства с проектни предложения
	

	В) Подобряване на комуникацията между МИГ и заинтересуваните лица
	

	Г) Допълнително популяризиране на мерките с по-нисък комерсиален ефект
	

	9. Знаете ли кой може да кандидатства за финансиране от СВОМР?
	

	А) Да
	

	Б) Не
	

	В) Тепърва ще се информирам
	

	Г) Не мога да преценя
	

	10. Кои мерки от СВОМР са Ви известни?
	

	А) Мярка МИГ 4.1  „Инвестиции в земеделски стопанства”
	

	Б)Мярка МИГ 4.2 „Инвестиции в преработка/маркетинг на селскостопански продукти“
	

	В) Мярка МИГ 6.4. „Инвестиции в подкрепа на неземеделски дейности“;
	

	Г) Мярка МИГ 7.2. „Инвестиции в създаването, подобряването или разширяването на всички видове малка по мащаби инфраструктура“.
	

	Д) Мярка МИГ 7.5. Инвестиции за публично ползване в инфраструктура за отдих, туристическа инфраструктура
	

	Е) Мярка МИГ - 01 „Опазване, съхранение и валоризация на  културното и природното наследство на територията на общините Павликени и Полски Тръмбеш.“
	

	Ж) Мярка МИГ06 „Осигуряване на достъп до качествено образование в малките населени места и в трудно достъпните райони“. 
	

	З) Мярка МИГ 02 „Местни инициативи за заетост на територията на общините Павликени и Полски Тръмбеш“
	

	И)Мярка МИГ 03 „По-добро здраве и работоспособност на заетите лица в предприятията на територията на общините Павликени и Полски Тръмбеш“.
	

	Й) Мярка МИГ04 „Социални иновации за активно социално включване”
	

	К) „Насърчаване на социалното предприемачество за заетост на уязвими групи на пазара на труда“
	

	11. Какви услуги желаете да получите от екипа на МИГ:
	

	А) Обучение
	

	Б) Консултиране
	

	В) Информиране чрез електронни медии
	

	Г) Друго
	

	12. СВОМР помага ли за решаването на основните проблеми на територията?
	

	А) Да
	

	Б) Не
	

	В) Частично
	

	Г) Незнам
	

	13. Разрешението на кой въпрос притежава първостепенно значение за  развитието на двете общини?
	

	А) Селското стопанство
	

	Б) Икономиката
	

	В) Подпомагане на малки и средни предприятия
	

	Г) Социалната сфера
	

	Д) Демографската ситуация
	

	Е) Екологията
	

	Ж) Образованието и културата
	

	З) Развитие на туризма
	

	И) Обновление на инфраструктурата
	

	Й) Друго
	

	14. В коя сфера трябва да се увеличи публичността за действията на МИГ?
	

	А) Начините за вземане на решения
	

	Б) Консултирането 
	

	В) Изготвянето и актуализирането на графиците за прием
	

	Г) Увеличаване на информацията в сайта на МИГ
	

	Д) Работата на МИГ сред общността
	

	Е) Друго. Посочете:
	

	15. Какви са проблемите и опасностите при реализация на Стратегията?
	

	А) Бюрократична мудност
	

	Б) Забавяне на плащанията
	

	В) Недостатъчно кандидати заради липса на средства за собственото участие
	

	Г) Не очаквам затруднения
	

	Д) Друго
	

	Част 2
	 

	16. Какъв е вашия пол?
	 

	А) Мъж;
	

	Б) Жена;
	

	17. Каква е вашата възраст?
	

	А) 18-29;
	

	Б) 30-45;
	

	В) 46-55;
	

	Г) 56-65;
	

	18. Кaкво образование сте придобили?
	 

	А) Начално;
	 

	Б) Основно;
	

	В) Средно общообразователно;
	

	Г) Средно - техническо;
	

	Д) Висше; 
	

	E) По-високо. Моля посочете:
	

	19. Какъв е Вашия месечен доход?
	 

	А) под 1000 лева;
	

	Б) 1000 - 2000 лева;
	

	В) 2000 - 3000 лева
	

	Г) над 3000 лева;
	

	Д) Предпочитам да не отговарям;
	

	20. Каква е Вашата заетост:
	

	А) Работещ на трудов договор;
	

	Б) На свободна практика;
	

	В) Предприемач(представляващ юридическо лице);
	

	Г) Безработен;
	

	Д) Учащ;
	

	Е) Пенсионер;
	

	Ж) Друго. Моля опишете:
	

	21. В какво населено място живеете?
	

	А) Град;
	

	Б) Село;
	

	22. Контактна информация(имена, email, тел. за връзка):
	 


Данните от анкетата ще бъдат използвани единствено и само за целите на проучването. 
Благодарим за Вашето участие!
� Абревиатурата се превежда като „Връзки между дейностите за развитие на селските райони“


� Регламентът е достъпен на е-адрес: � HYPERLINK "https://eur-lex.europa.eu/legal-content/bg/TXT/?uri=celex%3" �https://eur-lex.europa.eu/legal-content/bg/TXT/?uri=celex%3� A32013R1303


� Вж. https://eur-lex.europa.eu/legal-content/BG/TXT/HTML/?uri=CELEX:32013R1303;


� Абревиатурата се превежда като „Връзки между дейностите за развитие на селските райони“


� https://enrd.ec.europa.eu/sites/default/files/cork-declaration_bg.pdf


� Вж. Последваща оценка (ex-post) на Програмата за развитие на селските райони 2007-2013 г. Заключителен доклад,Министерство на земеделието, храните и горите(МЗХГ), Дирекция „Развитие на селските райони“, https://www.eufunds.bg/sites/default/files/uploads/prsr/docs/2018-12/doklad_s_posledvashcha_otsenka_na_prsr_2007-13_-_bg.docx;


� ПРСР - Програма за развитие на селските райони 2014-2020, https://www.dfz.bg/bg/prsr-2014-2020/


� Стратегия за водено от общностите местно развитие на МИГ “Павликени и Полски Тръмбеш“за периода 2017 – 2020г.(СВОМР);


� В регистър БУЛСТАТ е отбелязана дата на регистрация – 27.03.2017г.


� Областна стратегия за развитие на област Велико Търново за периода 2014 – 2020г., стр. 97, http://www.strategy.bg/FileHandler.ashx?fileId=6794;


� Вътков, Ив., Павликени, сп. География, No 1, 1961г.;


� Христов, Р., Полски Тръмбеш, София, 1979г.;


� Пенин, Р., Природна география на България, Булвест 2000, 2007г., стр, 20-250;


� Вж. по-подробно: Янтра днес, бр. от 02.08.2018г., Пускат топлите минерални басейни в село Обединение; виж също “Търновски села – златна мина за СПА туризъм” цит. по http://trip.dir.bg/news.php?id=3313409;

